pythainlp/thai-wiki-dataset-v4 huggingface dataset:
ตำบลวังประจัน

วังประจัน เป็นตำบลในอำเภอควนโดน จังหวัดสตูล เป็นที่ตั้งของด่านศุลกากรวังประจันที่ผ่านไปยังวังเกอเลียน ประเทศมาเลเซีย ส่วนใหญ่เป็นพื้นที่ของเทือกเขาสันกาลาคีรีมีป่าไม้ที่อุดมสมบูรณ์ จึงเป็นที่ทำการของอุทยานแห่งชาติทะเลบัน และมีพื้นที่อยู่ในเขตรักษาพันธุ์สัตว์ป่าโตนงาช้าง
ที่ตั้งและอาณาเขต.
ตำบลวังประจัน มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
วังประจัน เดิมเป็นหมู่บ้านในเขตตำบลควนสตอ อำเภอเมืองสตูล หลังจากสงครามโลกครั้งที่ 1 ได้มีชาวมลายู หรือมาเลเซียในปัจจุบัน จากบ้านวังเกลียน รัฐเปอร์ลิส อพยพมาอยู่ที่บริเวณทะเลบัน ต่อมาบริเวณนั้นแผ่นดินยุบตัวลงได้ย้ายมาตั้งหมู่บ้านใหม่ที่บ้านวังประจัน ผู้ที่อพยพมี 3 ตระกูล คือ ตระกูลละใบโดย เป็นตระกูลผู้พี่ ตระกูลละใบแด เป็นตระกูลรอง ตระกูลละใบจิ เป็นตระกูลน้องเล็ก ทั้ง 3 ตระกูลเป็นผู้ก่อตั้งหมู่บ้านวังประจัน ส่วนตระกูลอื่นได้เข้ามาหลังจากสงครามโลกครั้งที่ 2 แล้ว
ในปี พ.ศ. 2520 มีการแยกกิ่งอำเภอควนโดน ออกจากการปกครองของอำเภอเมืองสตูล และตั้งเป็นอำเภอควนโดนในปี พ.ศ. 2530 หมู่บ้านวังประจันจึงย้ายมาขึ้นกับอำเภอควนโดน จนกระทั่งวันที่ 2 กันยายน พ.ศ. 2535 ทิศตะวันออกของตำบลควนสตอที่มีแนวคลองดุสนและแนวเขากุบังปะโหลดกั้นเขตมีลักษณะแยกออกจากกัน จึงแยกพื้นที่ 4 หมู่บ้านที่อยู่อีกด้าน ได้แก่ หมู่ 10 บ้านทุ่งมะปรัง, หมู่ 11 บ้านวังประจัน,หมู่ 12 บ้านวังประจันใต้ และหมู่ 13 บ้านเขานุ้ย ตั้งขึ้นเป็นตำบล ใช้ชื่อตำบลว่า "วังประจัน"
วังประจัน เดิมชื่อว่า ""วังปลาจัน" เพิ่งมาเปลี่ยนชื่อเป็นบ้าน "วังประจัน"" ในสมัยที่ นายศุภโยค พาณิชย์วิทย์ เป็นผู้ว่าราชการจังหวัดสตูล (พ.ศ. 2515 – 2518) คำว่า "วัง" หมายถึง หุบเขาหรือแอ่งน้ำลึก "ปลาจัน" มาจากคำภาษายาวี หมายถึง กะปิ เนื่องจากมีก้อนหินลักษณะเหมือนก้อนกะปิเป็นจำนวนมาก อยู่ในลำคลองปัจจุบัน คือ คลองทุ่น ส่วนที่เปลี่ยนชื่อเป็น วังประจันก็เนื่องจากตำบลนี้เป็นเขตแดน มีถนนเชื่อมกับบ้านวังเกอเลียนของมาเลเซีย ตำบลจึงเปรียบเสมือนด่านประจันหน้ากับมาเลเซีย
การแบ่งเขตการปกครอง.
การปกครองส่วนภูมิภาค.
ตำบลวังประจันแบ่งพื้นที่การปกครองออกเป็น 4 หมู่บ้าน ได้แก่
การปกครองส่วนท้องถิ่น.
ตำบลวังประจันเดิมมีฐานะเป็นสภาตำบลวังประจันหลังจากแยกตัวออกจากตำบลควนสตอ ในการจัดตั้งองค์การบริหารส่วนตำบลปี พ.ศ. 2538–2542 ทางกระทรวงมหาดไทยได้พิจารณาให้ตำบลวังประจันมีฐานะเป็นสภาตำบลวังประจันดังเดิม เนื่องจากขณะนั้นมีประชากรเพียง 1,764 คน และ 327 ครัวเรือน จึงไม่ผ่านเงื่อนไขในการจัดตั้งองค์การบริหารส่วนตำบลที่ต้องมีจำนวนประชากรสองพันคนขึ้นไป
ในปี พ.ศ. 2546 กระทรวงมหาดไทยได้พิจารณาว่าสภาตำบลวังประจันมีประชากรจำนวน 2,432 คน และ 480 ครัวเรือน ซึ่งผ่านเงื่อนไขในการจัดตั้งองค์การบริหารส่วนตำบล รวมทั้งขณะนั้นสภาตำบลวังประจันมีรายได้โดยไม่รวมเงินอุดหนุนในปีงบประมาณที่ล่วงมาแล้วติดต่อกันสามปีเฉลี่ยไม่ต่ำกว่าปีละหนึ่งแสนห้าหมื่นบาท กระทรวงมหาดไทยจึงพิจารณาให้สภาตำบลวังประจันอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงจัดตั้งเป็น องค์การบริหารส่วนตำบลวังประจัน ในวันที่ 26 พฤษภาคม พ.ศ. 2547 
ประชากร.
พื้นที่ตำบลวังประจันประกอบด้วยหมู่บ้านทั้งสิ้นจำนวน 4 หมู่บ้าน มีจำนวนประชากร 3,201 คน แบ่งเป็นชาย 1,597 คน หญิง 1,604 คน (เดือนธันวาคม 2566) เป็นตำบลที่มีจำนวนประชากรน้อยที่สุดในอำเภอควนโดน
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
ไช่ ซือเป้ย

ซิสลีย์ ชอย หรือ ไช่ ซือเป้ย/ ชอย ซี พูย ภาษากวางตุ้ง (ชื่อภาษาอังกฤษ: Sisley Choi Sea Pui) เป็น นักแสดงหญิงชาวฮ่องกง
ประวัติ.
ไช่ ซือเป้ย เกิดเมื่อวันที่ 6 กุมภาพันธ์ พ.ศ. 2534 ในฮ่องกง
ไช่ ซือเป้ย ศึกษาระดับประถมศึกษาที่ Precious Blood Primary School ระดับมัธยมศึกษาที่ St. Paul's Secondary School เมื่ออายุ 13ปี เธอได้ไปเรียนที่นิวซีแลนด์ และใช้ชีวิตเพียงลำพังในช่วงที่เรียนอยู่ต่างประเทศ เธอได้รับเงินค่าขนมจากการทำงานพิเศษ ล้างรถและอื่นๆ ดังนั้นเธอจึงได้เรียนรู้และใช้ชีวิตแบบมีอิสระตั้งแต่วัยเด็ก 
ระดับมหาวิทยาลัยเธอศึกษาที่ มหาวิทยาลัยไฮเดลเบิร์ก สาขา ชาติพันธุ์วิทยา ที่ มหาวิทยาลัยไฮเดลเบิร์ก ประเทศเยอรมนี ดังนั้นเธอจึงเข้าใจภาษาเยอรมันและใช้ได้อย่างคล่องแคล่ว 
แต่อย่างไรก็ตามในปี 2013 เธอได้ถอนตัวออกจากการศึกษา และเดินกลับไปยังฮ่องกงเพื่อเข้าร่วมการประกวด Miss Hong Kong 
เธอได้รับรางวัลรองชนะเลิศอันดับ1 จากการประกวด Miss Hong Kong ในปี 2013 และได้เซ็นสัญญาเป็นนักแสดงกับทาง สถานีโทรทัศน์ทีวีบี ฮ่องกง
วงการบันเทิง.
TVB Anniversary Awards.
! Note
TVB Star Awards Malaysia.
! Note
ออริจินัลเน็ตแอนิเมชัน

ออริจินัลเน็ตแอนิเมชัน (ย่อ: ONA) รู้จักในประเทศญี่ปุ่นว่า เว็บอนิเมะ  เป็นอนิเมะที่เผยแพร่ผ่านทางอินเทอร์เน็ตโดยตรง โอวีเออาจจะถูกนำไปออกฉายทางโทรทัศน์หรือทำเป็นแผ่นดีวีดีในภายหลัง อินเทอร์เน็ตเป็นหนึ่งในช่องทางใหม่สำหรับการเผยแพร่แอนิเมชันที่ได้รับความนิยมจากเว็บไซต์สื่อแบบส่งต่อเนื่องที่เพิ่มขึ้นในประเทศญี่ปุ่น
โกปาเดลเรย์ ฤดูกาล 2019–20

โกปาเดลเรย์ ฤดูกาล 2019–20 จะจัดขึ้นเป็นครั้งที่ 118 ของ โกปาเดลเรย์. ทีมชนะเลิศจะได้สิทธิ์ลงแข่งใน ยูฟ่ายูโรปาลีก ฤดูกาล 2020–21 รอบแบ่งกลุ่ม.
แชมป์เก่าเมื่อฤดูกาลที่ผ่านมา คือ บาเลนเซีย มาตกรอบโดย กรานาดา ในรอบก่อนรองชนะเลิศ. เรอัลโซซิเอดัดชนะ รอบชิงชนะเลิศ 1–0 พบกับ คู่อริร่วมแคว้นบาสก์ อัตเลติกบิลบาโอ, ส่งผลให้พวกเขาคว้าแชมป์โกปาเดลเรย์โดยรวมเป็นสมัยที่สามและเป็นครั้งแรกนับตั้งแต่ ค.ศ. 1987, ยุติการร้างถ้วยรางวัลไว้ที่ 34 ปี.
ตารางและรูปแบบการแข่งขัน.
เมื่อวันที่ 29 เมษายน ค.ศ. 2019, การชุมนุมของ สหพันธ์ฟุตบอลสเปน ได้รับการอนุมัติรูปแบบการแข่งขันใหม่, ได้ขยายการแข่งขันไปเป็น 126 และเปลี่ยนรอบทั้งหมดสู่รูปแบบการแข่งขันนัดเดียวจนถึงรอบรองชนะเลิศ.
แอร์เอฟเอเอฟได้ยืนยันวันที่เมื่อวันที่ 31 กรกฎาคม ค.ศ. 2019.
ทีมที่เข้าร่วม.
ทีมด้านล่างนี้คือเข้าร่วมสำหรับการแข่งขัน. ทีมสำรองคือนับรวม.
รอบเบื้องต้น.
การจับสลาก.
ทีมถูกแบ่งอยู่ในสี่กลุ่มตามเกณฑ์ทางภูมิศาสตร์.
รอบแรก.
รอบแรกจะลงเล่นโดยทีมที่เข้ารอบทั้งหมดยกเว้นสี่ทีมที่มีส่วนร่วมใน ซูเปร์โกปาเดเอสปัญญา จับคู่โดยการจับสลากซึ่งสิบทีมผู้ชนะที่มาจากรอบเบื้องต้นรอบที่แล้ว ได้จับคู่กับสิบทีมที่มาจาก ลาลิกา. หกทีมที่เหลือและ 22 ทีมของ เซกุนดา ได้จับคู่กับสี่ทีมที่เข้ารอบรองชนะเลิศ โกปา เฟเดราซิโอน, นั้นทำให้ 21 ทีมที่เข้าร่วมจาก เตร์เซรา และสามทีมจาก เซกุนเดา เบ. สุดท้ายนี้, 35 ทีมที่เหลือจาก เซกุนเด เบ ได้จับคู่ระหว่างพวกเขา, หนึ่งทีมที่ได้รับสิทธิ์บายในรอบนี้. ในกรณีของทีมคู่อริที่อยู่ในหมวดหมู่เดียวกัน, ข้อได้เปรียบของเจ้าบ้านจะเป็นการตัดสินโดยคำสั่งของลูกบอลและอื่นๆ, มันเป็นสนามกีฬาของหมวดหมู่ทีมที่มีอันดับต่ำกว่า. ทั้งหมด 55 เกมที่ลงเล่น, กับ 111 ทีมที่เข้าร่วม, ตั้งแต่วันที่ 17 ถึง 19 ธันวาคม ค.ศ. 2019.
แมตช์.
เยกลาโน ได้รับสิทธิ์บายในรอบนี้.
รอบสอง.
การจับสลาก.
แต่ละทีมได้ถูกแบ่งออกเป็นสี่โถ ตามที่แต่ละดิวิชันของพวกเขาในฤดูกาล 2019–20. ทีมในเตร์เซรา ดิบิซิโอน ได้ถูกจับสลากพบกับทีมอื่นๆ จากลาลิกา, ในขณะที่ส่วนที่เหลือของทีมจาก เซกุนดา เบ และ เตร์เซรา ได้ถูกจับสลากกับทีมจากลาลิกาและเซกุนดา ดิบิซิโอน.
รอบ 32 ทีมสุดท้าย.
การจับสลาก.
สี่ทีมที่เข้าร่วมของ ซูเปร์โกปาเดเอสปัญญา ฤดูกาล 2019–20 ถูกจับสลากเป็นครั้งแรกกับทีมที่มาจากหมวดหมู่ต่ำที่สุด. หลังจากนั้น, ทีมที่เหลือทั้งหมดที่มาจากหมวดหมู่ที่ต่ำที่สุดจะต้องเผชิญหน้ากับทีมที่เหลือของลาลิกา. การจับสลากได้จัดขึ้นเมื่อวันที่ 14 มกราคม ค.ศ. 2020.
รอบ 16 ทีมสุดท้าย.
การจับสลาก.
หกทีมของ ลาลิกา ถูกจับสลากเป็นครั้งแรกกับทีมที่มาจากหมวดหมู่ต่ำที่สุด. หลังจากนั้น, ทีมที่เหลือทั้งหมดที่มาจากทีมลาลิกาจะต้องเผชิญหน้ากัน. การจับสลากได้จัดขึ้นเมื่อวันที่ 24 มกราคม ค.ศ. 2020.
รอบก่อนรองชนะเลิศ.
การจับสลาก.
ณ ทั้งหมด 8 ทีมที่อยู่ในหนึ่งโถ, ทีมเจ้าบ้านเป็นการตัดสินโดยโชคของการจับสลาก. ในฐานะฝั่งเซกุนดา ดิบิซิออนที่เหลือเท่านั้น, มิรันเดส จะเป็นเจ้าภาพโดยไม่คำนึงถึงฝ่ายตรงข้าม, ตามกฏกติกา. การจับสลากได้จุดขึ้นเมื่อวันที่ 31 มกราคม ค.ศ. 2020.
รอบรองชนะเลิศ.
การจับสลากสำหรับรอบรองชนะเลิศได้จัดขึ้นเมื่อวันที่ 7 กุมภาพันธ์ ค.ศ. 2020.
แมตช์.
"รวมผลสองนัด เรอัลโซซิเอดัด ชนะ 3–1."
"รวมผลสองนัด เสมอ 2–2. อัตเลติกบิลบาโอ ชนะด้วยกฏประตูทีมเยือน."
รอบชิงชนะเลิศ.
รอบชิงชนะเลิศคาดว่าจะลงเล่นในวันที่ 18 เมษายน ค.ศ. 2020, แต่ถูกเลื่อนออกไปเนื่องจาก การระบาดทั่วของโควิด-19.
ผู้ทำประตู.
ผู้เล่นและสโมสรที่อยู่ใน ตัวหนา คือยังอยู่ในระบบการแข่งขัน.
หมายเหตุ.
<templatestyles src="Reflist/styles.css" />
เทศบาลตำบลบูเก๊ะตา

เทศบาลตำบลบูเก๊ะตา เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 2 กับบางส่วนของหมู่ที่ 3,4 ของตำบลโละจูด ในอำเภอแว้ง จังหวัดนราธิวาส เดิมมีฐานะเป็นสุขาภิบาลบูเก๊ะตาที่จัดตั้งขึ้นใน พ.ศ. 2536 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 5,220 คน
พื้นที่เทศบาลตำบลตั้งอยู่ทางทิศใต้ของอำเภอแว้ง จังหวัดนราธิวาส อยู่ห่างจากที่ว่าการอำเภอแว้งประมาณ 10.5 กิโลเมตร ศาลากลางจังหวัดนราธิวาสประมาณ 82 กิโลเมตร อยู่ห่างจากกรุงเทพมหานครประมาณ 1,244 กิโลเมตร มีพื้นที่รับผิดชอบ 7.04 ตารางกิโลเมตร ด้านใต้ของแนวเขตเทศบาลแม่น้ำโก-ลกไหลผ่านเป็นแหล่งน้ำสำคัญและเป็นเส้นแบ่งเขตประเทศไทย-ประเทศมาเลเซีย เป็นที่ตั้งของด่านบูเก๊ะตา (ด่านศุลกากรบูเก๊ะตา) สำหรับการนำของเข้า-ส่งของออก และส่งออกซึ่งของที่ขอคืนอากรขาเข้าหรือของที่มีทัณฑ์บน สำหรับของทุกประเภท และกำหนดทางอนุมัติทางถนน จากสะพานมิตรภาพไทย-มาเลเซีย ฝั่งประเทศไทย ที่หลักกิโลเมตรที่ 81+650 ไปตามทางหลวงแผ่นดินหมายเลข 4057 สายตากใบ - บูเก๊ะตา (เขตแดน) ถึงด่านศุลกากรบูเก๊ะตา
ชายแดน.
เมื่อเดือนธันวาคม พ.ศ. 2550 ได้มีพิธีเปิดสะพานบูกิตบูงา–บ้านบูเก๊ะตา ที่ชายแดนมาเลเซีย–ไทย จากบูเก๊ะตาข้ามแม่น้ำโก-ลกไปยังเมืองบูกิตบูงาในรัฐกลันตันของประเทศมาเลเซีย
วัดกู่เต้า

วัดกู่เต้า เป็นวัดในศาสนาพุทธ ตั้งอยู่ในจังหวัดเชียงใหม่ ประเทศไทย สร้างขึ้นใน พ.ศ. 2156 เพื่อประดิษฐานพระอัฐิของพระเจ้านรธาเมงสอ ผู้ปกครองล้านนาคนแรกที่เป็นชาวพม่า วัดแห่งนี้เป็นที่รู้จักเพราะมีพระเจดีย์อันโดดเด่นที่สร้างขึ้นแบบยูนนาน ทำเป็นทรงกลมห้าชั้นลดหลั่นกันเป็นลำดับ ซึ่งเป็นสัญลักษณ์ถึงพระเจ้าห้าพระองค์ที่ตรัสรู้แล้วในอดีตและจะตรัสรู้ในอนาคต ปัจจุบัน วัดนี้เป็นศูนย์รวมศรัทธาของชาวไทใหญ่ในเชียงใหม่
วัดกู่เต้า มีพระครูประภัศร์ธรรมรังสี หรือครูบาจันต๊ะรังษี เป็นเจ้าอาวาส
อีเอฟแอลลีกวัน ฤดูกาล 2019–20

อีเอฟแอลลีกวัน ฤดูกาล 2019–20 (หรือเรียกว่า สกายเบตลีกวัน ด้วยเหตุผลด้านผู้สนับสนุน) เป็นการแข่งขันฤดูกาลที่ 16 ของอีเอฟแอลลีกวันฤดูกาลแรกของลีกภายใต้ชื่อปัจจุบันและในฤดูกาลที่ 28 ภายใต้รูปแบบการแบ่งลีกปัจจุบัน.
เนื่องจาก การระบาดของโควิด-19, ฤดูกาลได้หยุดชั่วคราวลงในวันที่ 13 มีนาคม.
เมื่อวันที่ 9 มิถุนายน, แต่ละสโมสรโหวตให้ตัดจบฤดูกาล, ความหมายว่าตารางคะแนนสุดท้ายจะถูกคำนวณโดย คะแนนต่อระเบียบเกมกับรอบเพลย์ออฟในการลงเล่นตามปกติ.
การเปลี่ยนแปลงทีม.
ทีมด้านล่างนี้ได้มีการเปลี่ยนดิวิชันนับตั้งแต่ฤดูกาล 2018–19.
มายังลีกวัน.
เลื่อนชั้นจาก ลีกทู
ตกชั้นจาก แชมเปียนชิป
จากลีกวัน.
เลื่อนชั้นสู่ แชมเปียนชิป
ตกชั้นสู่ ลีกทู
ทีม.
ทีมเข้าแข่งขันทั้งหมด 24 ทีม โดยเป็น 17 ทีมจากในฤดูกาล 2018-19, 3 ทีมที่ตกชั้นจากฟุตบอลลีกแชมเปียนชิป ฤดูกาล 2018–19 และอีก 4 ทีมที่เลื่อนชั้นจากฟุตบอลลีกทู ฤดูกาล 2018-19
 "ณ วันที่ 10 มีนาคม ค.ศ. 2020"
 "ณ วันที่ 1 มกราคม ค.ศ. 2020"
คาร์รูชี แทรน

คาร์รูชี แทรน (/kəˈruːtʃi ˈtræn/; เกิด 17 พฤษภาคม พ.ศ. 2531) เป็นนางแบบชาวอเมริกัน บิดาเป็นชาวอเมริกันเชื้อสายแอฟริกา ส่วนมารดาเป็นชาวเวียดนาม
หาดแฮอุนแด

หาดแฮอุนแด (เกาหลี: ; ฮันจา: ; อาร์อาร์: "Haeundae Haesuyokjang") เป็นชายหาดที่ตั้งอยู่ในเขตแฮอุนแด ปูซาน ประเทศเกาหลีใต้ หาดแฮอุนแดเป็นหนึ่งในชายหาดที่มีชื่อเสียงมากที่สุดในประเทศเกาหลีใต้ มีพื้นที่ 58,400 ตารางเมตร มีความยาวประมาณ 1.8 กิโลเมตร และกว้าง 50 เมตรโดยมีระดับความลึกเฉลี่ยประมาณ 1 เมตร ชายหาดเป็นสถานที่สำหรับจัดกิจกรรมทางวัฒนธรรม และงานเทศกาลต่างๆ ตลอดทั้งปี ชายหาดแห่งนี้จึงมักเป็นที่นิยมสำหรับนักท่องเที่ยวในช่วงวันหยุดสุดสัปดาห์และในช่วงฤดูร้อน ระหว่างเดือนมิถุนายนถึงเดือนสิงหาคมของทุกปี
หาดแฮอุนแดมีสิ่งอำนวยความสะดวก และที่พักหลายแห่งใกล้ชายหาด นอกจากนี้ยังมีสถานที่ท่องเที่ยวอื่นๆ เช่น เกาะดงแบ็ก เกาะโอรยุก และเบคโก ("BEXCO; Busan Exhibition and Convention Center")
อัตสึชิ โอกูโบะ

อัตสึชิ โอกูโบะ (; โรมาจิ: "Ōkubo Atsushi"; เกิดวันที่ 20 กันยายน พ.ศ. 2522) เป็นนักเขียนการ์ตูนและศิลปินแฟนตาซีชาวญี่ปุ่น มีชื่อเสียงจากผลงานซีรีส์มังงะเรื่อง "โซลอีทเตอร์" ซึ่งได้รับการดัดแปลงเป็นอนิเมะ โอกุโบะทำงานเป็นผู้ช่วยของรันโดะ อายามิเนะในการเขียนซีรีส์มังงะเรื่อง "GetBackers อย่างนี้ต้องเอาคืน" โอกูโบะยังได้สร้างสรรค์งานศิลป์สำหรับวิดีโอเกม TCG "Lord of Vermilion" และเป็นหนึ่งในผู้ออกกแบบตัวละครของเกม "Bravely Default".
ประวัติ.
โอกูโบะในวัยเด็กไม่เป็นนักเรียนดีเด่นนัก และมีความสนใจในการวาดภาพมากกว่าการเรียน เมื่ออายุ 20 ปีหลังจากสำเร็จการศึกษาจากโรงเรียนมังงะ โอกูโบะได้พบกับรันโดะ อายามิเนะ นักเขียนการ์ตูนผู้วาดซีรีส์การ์ตูนเรื่อง "GetBackers อย่างนี้ต้องเอาคืน" แล้วได้กลายมาเป็นผู้ช่วยของรันโดะ อายามิเนะเป็นเวลาสองปี ในที่สุดโอกูโบะก็ชนะการแข่งขันในนิตยสาร "Gangan" ของสำนักพิมพ์สแควร์เอนิกซ์ ด้วยผลงานซีรีส์มังงะเรื่องแรกเรื่อง "B.Ichi" ซึ่งได้ตีพิมพ์เป็นหนังสือการ์ตูนรวมเล่มสี่เล่ม ต่อมาโอกูโบะได้วาดผลงานเรื่อง "โซลอีทเตอร์" โดยยังตีพิมพ์ใน "Gangan" ซึ่งเป็นผลงานที่ประสบความสำเร็จในระดับโลก หลังจากนั้นโอกูโบะได้วาดผลงานการ์ตูนที่ต่อยอดจากจักรวาลของโซทอีทเตอร์คือเรื่อง "โซลอีทเตอร์ น็อต!" ซึ่งเป็นเรื่องราวภาคแยกของโซลอีทเตอร์ภาคหลัก ตีพิมพ์เป็นหนังสือการ์ตูน 5 เล่ม ปัจจุบันโอกูโบะกำลังทำงานวาดผลงานซีรีส์มังงะเรื่องใหม่เรื่อง "หน่วยผจญคนไฟลุก" ซึ่งตีพิมพ์ในนิตยสารโชเน็งแม็กกาซีนรายสัปดาห์ ซึ่งเป็นครั้งแรกที่โอกูโบะวาดการ์ตูนเป็นรายสัปดาห์
วัดนางพญา (จังหวัดพิษณุโลก)

วัดนางพญา เป็นวัดใน จังหวัดพิษณุโลก ประเทศไทย ตั้งอยู่บนฝั่งตะวันออกของ แม่น้ำน่าน วัดนางพญามีอาณาเขตติดต่อกับ วัดราชบูรณะ
สันนิษฐานว่า ผู้สร้างพระนางพญาคือ พระวิสุทธิกษัตรีย์ พระมเหสีของสมเด็จพระมหาธรรมราชาธิราชและทรงเป็นพระราชมารดาของสมเด็จพระนเรศวรมหาราช พระองค์ทรงสร้างพระนางพญาขึ้นในคราวบูรณปฏิสังขรณ์วัดราชบูรณะ ราวปี พ.ศ. 2090–2100 ขณะนั้นพิษณุโลกเป็นเมืองลูกหลวง วัดนางพญาได้ขึ้นทะเบียนโบราณสถาน ในวันที่ 27 กันยายน พ.ศ. 2479 เฉพาะวิหาร ปัจจุบันเป็นอุโบสถ และเจดีย์ย่อมุมไม้สิบ 2 องค์ 
พระพิมพ์นางพญา เป็นพระเนื้อดินเผา มีชื่อเสียงโด่งดัง ซึ่งถูกจัดอยู่ในชุดเบญจภาคี
โกปปาอีตาเลีย ฤดูกาล 2019–20

การแข่งขันฟุตบอล โกปปาอีตาเลีย ฤดูกาล 2019–20 เป็นฤดูกาลที่ 73 ของฟุตบอลถ้วยแห่งชาติในฟุตบอลอิตาลี.
ระบบการแข่งขันและการประกบคู่.
ทีมที่เข้าสู่การแข่งขันในแต่ละขั้นต่าง ๆ ซึ่งมีดังนี้ :
วันแข่งขันในแต่ละรอบ.
ตารางการแข่งขันของแต่ละรอบมีดังนี้.
ขั้นแรก.
รอบแรก.
เวลาทั้งหมดเป็นCEST .
ทั้งหมด 36 ทีมที่มาจาก เซเรียเซ และ เซเรียเด เข้าร่วมในรอบนี้, 18 ทีมจะได้ผ่านเข้าสู่รอบสอง. แต่ละนัดในรอบแรกจะลงเล่นระหว่างวันที่ 3 และ 4 สิงหาคม ค.ศ. 2019.
รอบสอง.
ทั้งหมด 40 ทีมที่มาจากรอบแรกและ เซเรียเบ เข้าแข่งขันในรอบสอง, 20 ทีมจะได้ผ่านเข้าร่วมกับ 12 ทีมที่มาจาก เซเรียอา ในรอบสาม.
รอบสาม.
ทั้งหมด 32 ทีมที่มาจากรอบสองและ เซเรีย อา (สโมสรที่ถูกจัดอันดับ 9–20) เข้าร่วมในรอบสาม, 16 ทีมจะได้ผ่านเข้าสู่รอบสี่.
รอบสี่.
ทั้งหมด 16 ทีมที่มาจากรอบสาม เข้าร่วมในรอบสี่, 8 ทีมจะได้ผ่านเข้าสู่รอบ 16 ทีมสุดท้าย.
รอบสุดท้าย.
สายการแข่งขัน.
รอบ 16 ทีมสุดท้าย.
แต่ละนัดในรอบ 16 ทีมสุดท้ายจะลงเล่นระหว่างสโมสรที่เป็นทีมวางอันดับที่ 1–8 ใน เซเรียอา ฤดูกาล 2018–19 และสโมสรที่ได้ผ่านมาจากรอบที่สี่. สำหรับการพบกันของทีมที่มาจากดิวิชันเดียวกัน, ข้อได้เปรียบเขตในบ้านได้ถูกกำหนดโดยการจับสลาก, ไม่ใช่หมายเลขทีมวาง. กฎนี้ยังใช้ในรอบก่อนรองชนะเลิศและรอบรองชนะเลิศ, แม้ว่าในการจับสลากรอบรองชนะเลิศจะเป็นตัวกำหนดทีมเจ้าบ้านในเลกที่สองเท่านั้น.
แต่ละนัดในรอบ 16 ทีมสุดท้ายจะลงเล่นวันที่ 9, 14, 15 และ 16 มกราคม. เวลาทั้งหมดคือ CET (UTC+1).
รอบก่อนรองชนะเลิศ.
แต่ละนัดในรอบก่อนรองชนะเลิศจะลงเล่นในวันที่ 21, 22, 28 และ 29 มกราคม ค.ศ. 2020. เวลาทั้งหมดคือ CET (UTC+1). ผลของการจับสลากนั้นจะตัดสินใจหาทีมเจ้าบ้านเผยแพร่เมื่อวันที่ 10 ธันวาคม ค.ศ. 2019.
รอบรองชนะเลิศ.
แต่ละนัดในรอบรองชนะเลิศ เลกแรกจะลงเล่นในวันที่ 12 และ 13 กุมภาพันธ์ และแต่ละนัดในเลกที่สองในวันที่ 4 และ 5 มีนาคม, แต่ได้ถูกเลือนออกไปเป็นวันที่ 12 และ 13 มิถุนายน เนื่องมาจาก การแพร่ระบาดโคโรนาไวรัสในประเทศอิตาลี. เวลาทั้งหมดคือ CET (UTC+1).
ผู้ทำประตูสูงสุด.
"ณ วันที่ 12 มิถุนายน ค.ศ. 2020."
หมายเหตุ: ผู้เล่นและทีมที่อยู่ใน ตัวหนา คือยังอยู่ในระบบการแข่งขัน.
จีตรา

จีตรา  เป็นทั้งเมืองและตำบลในอำเภอกูบังปาซู ทางภาคเหนือของรัฐเกอดะฮ์ ประเทศมาเลเซีย โดยเป็นเมืองที่ใหญ่เป็นอันดับ 4 ในรัฐเกอดะฮ์ เป็นรองจากอาโลร์เซอตาร์, ซูไงเปอตานี และกูลิม
สถานที่ในท้องถิ่น.
เมือง.
<templatestyles src="Div col/styles.css"/>
สถานที่ท่องเที่ยว.
สถานที่ท่องเที่ยวที่สำคัญในจีตรา ได้แก่: สวนดารุลอามัน, สวนร็อกกีด็อก, เจ็นดลปูลุตโจ และบูกิตวัง
การเดินทาง.
รถยนต์.
ทางหลวงสหพันธ์มาเลเซียหมายเลข 1 เป็นเส้นทางหลักที่ผ่านเมืองจีตรา โดยเริ่มตั้งแต่อาโลร์เซอตาร์ เมืองหลวงของรัฐ ยาวไปจนถึงบูกิตกายูฮีตัม และชายแดนประเทศไทย
ขนส่งสาธารณะ.
รถไฟระหว่างเมืองของเคทีเอ็ม/เคทีเอ็ม อีทีเอสไม่ได้บริการเมืองจีตรา สถานีที่ใกล้ที่สุดคือสถานีรถไฟอานักบูกิต (บริการทั้งระหว่างเมืองและชานเมือง) และสถานีรถไฟโกเดียง (บริการชานเมืองเท่านั้น)
เฟต/สเตย์ไนต์ เฮฟเวนส์ฟีล I. เพรสเซจฟลาวเวอร์

เฟต/สเตย์ไนต์ เฮฟเวนส์ฟีล I. เพรสเซจฟลาวเวอร์  เป็นภาพยนตร์อนิเมะเรื่องแรกของภาพยนตร์ไตรภาคเฟต/สเตย์ไนต์ เฮฟเวนส์ฟีลที่ผลิตโดยยูโฟเทเบิล และกำกับเรื่องโดยโทโมโนริ ซุโด ออกฉายครั้งแรกในโรงฃภาพยนตร์ที่ประเทศญี่ปุ่นเมื่อวันที่ 14 ตุลาคม พ.ศ. 2560 ส่วนที่ประเทศไทยออกฉายอย่างเป็นทางการเมื่อวันที่ 3 พฤษภาคม พ.ศ. 2561 เนื้อเรื่องจะติดตาม
เรื่องราวของนักเวทย์ที่ชื่อเอมิยะ ชิโร่ ผู้มีส่วนร่วมในความขัดแย้งที่เรียกว่าสงครามจอกศักดิ์สิทธิ์ ที่เป็นต้นเหตุโศกนาฏกรรมไฟไหม้เมื่องที่เขาอยู่เมื่อ 10 ปีก่อน เพื่อปกป้องเมืองของเขาไม่ให้เกิดเหตุการณ์ซ้ำรอย เขาเลยตัดสินใจเผชิญหน้ากับจอมเวทย์และจิตวิญญาณแห่งวีรชน แต่ทว่ามีเงาลึกลับได้สังหารผู้เข้าร่วมสงครามแย่งชิงสงครามจอกศักดิ์สิทธิ์ไปส่วนใหญ่
การทัพนิวกินี

การทัพนิวกินี ของสงครามแปซิฟิก ได้ยืดเยื้อตั้งแต่เดือนมกราคม ค.ศ. 1942 จนกระทั่งสงครามสิ้นสุดลงในเดือนสิงหาคม ค.ศ. 1945 ในช่วงระยะแรกในปี ค.ศ. 1942 จักรวรรดิญี่ปุ่นได้บุกครองดินแดนภายใต้การปกครองของออสเตรเลียคือนิวกินีภายใต้อาณัติ (23 มกราคม) และปาปัว (8 มีนาคม) และเข้ารุกรานนิวกินีตะวันตก (เริ่มต้นวันที่ 29/30 มีนาคม) ซึ่งเป็นส่วนหนึ่งของหมู่เกาะอินเดียตะวันออกของเนเธอร์แลนด์ ในช่วงระยะที่สอง ได้ยืดเยื้อตั้งแต่ปลายปี ค.ศ. 1942 จนกระทั่งญี่ปุ่นยอมจำนน ฝ่ายสัมพันธมิตรซึ่งประกอบด้วยกองทัพออสเตรเลีย-สหรัฐเป็นหลัก ขับไล่ญี่ปุ่นออกจากปาปัวก่อน ตามมาด้วยดินแดนอาณัติ และสุดท้ายออกจากอาณานิคมของเนเธอร์แลนด์
การทัพครั้งนี้ได้ก่อให้เกิดความพ่ายแพ้อย่างรุนแรงและสูญเสียอย่างหนักสำหรับจักรวรรดิญี่ปุ่น ในขณะที่การทัพสงครามแปซิฟิกส่วนใหญ่ โรคภัยและความอดอยากซึ่งได้มีการกล่าวอ้างว่าได้คร่าชีวิตชาวญี่ปุ่นเป็นจำนวนมากกว่าการปฏิบัติของข้าศึก กองกำลังทหารญี่ปุ่นส่วนใหญ่ไม่เคยเข้ามาเจรจากับกองทัพฝ่ายสัมพันธมิตรและแทนที่จะริดรอนกำลังอย่างง่ายดายและถูกครอบงำด้วยการปิดกั้นอย่างมีประสิทธิภาพของกองทัพเรือสหรัฐ ทหารรักษาการณ์ได้ทำการล้อมพื้นที่เอาไว้และปฏิเสธที่จะให้มีการขนส่งเสบียงอาหารและยา และด้วยผลลัพธ์นั้น มีบางคำกล่าวอ้างว่าร้อยละ 97 ของการเสียชีวิตของชาวญี่ปุ่นในการทัพครั้งนี้มาจากสาเหตุที่ไม่ใช่การรบ
ตามที่ John Laffin ได้กล่าวถึงการทัพครั้งนี้ว่า"เป็นข้อเท็จจริงที่ยากที่สุดในการต่อสู้โดยกองกำลังทหารฝ่ายสัมพันธมิตรในช่วงสงครามโลกครั้งที่สอง"
วัดราชบูรณะ (จังหวัดพิษณุโลก)

วัดราชบูรณะ เป็นพระอารามหลวงชั้นตรีชนิดสามัญใน จังหวัดพิษณุโลก
ภูมิศาสตร์.
วัดราชบูรณะตั้งอยู่ในใจกลางเมืองพิษณุโลกบนฝั่งตะวันตกของ แม่น้ำน่าน และไปทางทิศใต้ของวัดหลักของจังหวัด วัดพระศรีรัตนมหาธาตุวรมหาวิหาร วัดราชบูรณะเชื่อมต่อกับ วัดนางพญา
ประวัติ.
ในปี พ.ศ. 2006 สมเด็จพระบรมไตรโลกนาถ (1991-2031) แห่ง กรุงศรีอยุธยา ย้ายเมืองหลวงของอาณาจักรของพระองค์ไปที่พิษณุโลกและสั่งการสถาปนาวัดใหม่เช่นเดียวกับการฟื้นฟูวัดเก่าที่มีอยู่ วัดราชบูรณะย้อนหลังกลับไปก่อนรัชสมัยของพระองค์ในพิษณุโลก พระองค์สั่งให้สร้างเจดีย์และสิ่งก่อสร้างอื่น ๆ ในเขตของวัด ทุกวันนี้เจดีย์เกือบทั้งหมดเป็นสิ่งก่อสร้างเดิม อย่างไรก็ตามสิ่งก่อสร้างอื่น ๆ ถูกสร้างขึ้นท่ามกลางซากปรักหักพัง ครั้งหนึ่ง พระบาทสมเด็จพระจอมเกล้าเจ้าอยู่หัว (รัชกาลที่ 4) เป็นผู้นำในการก่อสร้างและบูรณะวัด
การยกฐานะเป็นพระอารามหลวง.
เมื่อ พ.ศ. 2557 วัดราชบูรณะเคยได้รับการเสนอชื่อเพื่อยกฐานะเป็นพระอารามหลวงชั้นตรี ชนิดสามัญ ในสมัยรัชกาลที่ 9 แต่มิได้รับการโปรดเกล้าฯ ยกฐานะจนสิ้นรัชกาล ต่อมาเมื่อวันที่ 26 มีนาคม พ.ศ. 2568 พระบาทสมเด็จพระวชิรเกล้าเจ้าอยู่หัวทรงมีพระบรมราชโองการ ประกาศยกวัดราชบูรณะ เป็นพระอารามหลวงชั้นตรี ชนิดสามัญ เนื่องในวโรกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 โดยมีผลตั้งแต่วันที่ 23 มีนาคม พ.ศ. 2568 เป็นต้นไป
สิ่งก่อสร้าง.
เจดีย์อายุเกือบ 600 ปีย้อนหลังไปถึงสมัย สมเด็จพระบรมไตรโลกนาถ เจดีย์กล่าวกันว่าเป็นที่ประดิษฐาน พระบรมสารีริกธาตุ ของ พระพุทธเจ้า นอกจากนี้ในบริเวณใกล้เคียงยังมีพิพิธภัณฑ์ที่ประดิษฐานพระพุทธรูปแบบสุโขทัยที่สวยงาม นอกจากนี้ยังมีพิพิธภัณฑ์ที่แสดงเหรียญเก่า ธนบัตร เครื่องดนตรีและวัตถุที่ทำด้วยแก้ว ผนังตกแต่งด้วยจิตรกรรมฝาผนังที่วิจิตรงดงาม รวมถึงหอระฆังโบราณ พิพิธภัณฑ์ที่สร้างขึ้นเมื่อไม่นานมานี้พร้อมกับสวนและมีรูปปั้นหงส์หกตัวยืนอยู่ข้าง ๆ พระอุโบสถ นอกจากนี้ยังมีศาลาการเปรียญในเขตวัด
ชโลโม เออร์เรล

ชโลโม เออร์เรล (20 พฤศจิกายน ค.ศ. 1920 – 20 พฤศจิกายน ค.ศ. 2018) เป็นพลตรีในกองกำลังป้องกันอิสราเอล และผู้บัญชาการคนที่เจ็ดของกองทัพเรืออิสราเอล
ชีวิตช่วงต้นและครอบครัว.
เออร์เรลเกิดที่ประเทศโปแลนด์ในปี ค.ศ. 1920 และได้รับการพาไปยังปาเลสไตน์ในอาณัติโดยพ่อแม่ของเขาในปี ค.ศ. 1926 ครอบครัวของเขาย้ายไปที่เปตะห์ติกวา แต่ในที่สุดก็ไปตั้งถิ่นฐานที่เทลอาวีฟ ในวัยหนุ่ม เขาเป็นสมาชิกของขบวนการเยาวชนเบตาร์
อาชีพ.
ด้วยการปะทุของสงครามโลกครั้งที่สอง เออร์เรลได้เข้าร่วมพาณิชย์นาวีสหราชอาณาจักร ในเดือนมกราคม ค.ศ. 1941 เรือของเขาถูกจมโดยตอร์ปิโดจากเรืออูของเยอรมัน เออร์เรลได้รับการช่วยเหลือและหลังจากพักฟื้น เขาได้กลับไปสู่กองทัพเรือ หลังจากสงครามเขาได้รับการปลดประจำการออกจากกองทัพเรือในตำแหน่งกัปตัน ในส่วนสงครามอาหรับ–อิสราเอล ค.ศ. 1948 ชโลโม เออร์เรล ได้เข้าร่วมกับกองทัพเรืออิสราเอล และเขาก็ได้เป็นกัปตันแห่ง"พัลมัช" กองทัพเรืออิสราเอล ซึ่งกองกำลัง"พัลมัช"ได้รับการยกย่องในหลายปฏิบัติการในคาบสมุทรไซนายและประเทศเลบานอน
หลังสงคราม เออร์เรลทำงานต่อในฐานะเจ้าหน้าที่กองกำลังป้องกันอิสราเอล เขาดำรงหลายตำแหน่งงานรวมถึงการเป็นทูตฝ่ายทหารกองกำลังป้องกันอิสราเอลที่สถานทูตอิสราเอลในประเทศอิตาลี และผู้บัญชาการเรือขีปนาวุธแห่งกองทัพเรืออิสราเอล ส่วนในเดือนมกราคม ค.ศ. 1966 เออร์เรลได้รับการเลื่อนยศเป็นอาลัฟ (พลตรี) และกลายเป็นผู้บัญชาการกองทัพเรืออิสราเอล ครั้นในปี 1968 เขาลาออกจากตำแหน่งผู้บัญชาการกองทัพเรืออิสราเอลและเขาเกษียณจากกองกำลังป้องกันอิสราเอล
หลังจากเกษียณ เออร์เรลได้รับปริญญาโทด้านการบริหารจากมหาวิทยาลัยโคลัมเบีย ในช่วงคริสต์ทศวรรษ 1970 เขากลายเป็นสมาชิกของพรรคลิคุด และในบางครั้ง ผู้นำอิสราเอลได้พาเขามาเป็นที่ปรึกษาในเรื่องเกี่ยวกับกองทัพเรือ
เสียชีวิตและสิ่งสืบเนื่อง.
เออร์เรลเสียชีวิตเมื่อวันที่ 20 พฤศจิกายน ค.ศ. 2018 ซึ่งตรงกับวันคล้ายวันเกิดปีที่ 98 ของเขา
การทัพหมู่เกาะมาเรียนาและปาเลา

การทัพหมู่เกาะมาเรียนาและปาเลา ยังเป็นที่รู้จักกันคือ ปฏิบัติการโฟเรเจอร์ เป็นการรุกที่เปิดฉากโดยกองทัพสหรัฐต่อกองทัพจักรวรรดิญี่ปุ่นในหมู่เกาะมาเรียนาและปาเลาในมหาสมุทรแปซิฟิกในช่วงระหว่างเดือนมิถุนายน – พฤศจิกายน ค.ศ. 1944 ในช่วงสงครามแปซิฟิก การุกของสหรัฐภายใต้คำสั่งโดยรวมของเชสเตอร์ นิมิซท ภายหลังจากการทัพเกาะกิลเบิร์ตและมาร์แชลล์และมีเป้าหมายเพื่อปราศจากฐานทัพญี่ปุ่นในมหาสมุทรแปซิฟิกตอนกลาง สนับสนุนการรุกของฝ่ายสัมพันธมิตรเพื่อยึดครองฟิลิปปินส์กลับคืนมา และจัดตั้งเป็นฐานทัพสำหรับการทัพทิ้งระเบิดทางยุทธศาสตร์กับญี่ปุ่น
การรุกได้เริ่มต้นขึ้น เหล่านาวิกโยธินสหรัฐและกองทัพบกสหรัฐ ด้วยการสนับสนุนจากกองทัพเรือสหรัฐ ได้ทำการยกพลขึ้นบกที่เกาะไซปันในเดือนมิถุนายน ค.ศ. 1944 ในการตอบสนอง กองเรือผสมของกองทัพเรือจักรวรรดิญี่ปุ่นได้ทำการโจมตีกองเรือสหรัฐที่ให้การสนับสนุนการยกพลขึ้นบก ในผลลัพธ์ครั้งนี้ทำให้เรือบรรทุกเครื่องบินในยุทธการที่ทะเลฟิลิปปินส์(ซึ่งเรียกกันว่า “Great Marianas Turkey Shoot”) เมื่อวันที่ 19-20 มิถุนายน กองทัพเรือญี่ปุ่นได้พบความปราชัยอย่างย่อยยับพร้อมกับความสูญเสียอย่างหนักและไม่สามารถทดแทนมาได้สำหรับเรือบรรทุกเครื่องบินและฐานทัพอากาศยานบนบก
สหรัฐได้ทำการยกพลขึ้นบกบนเกาะกวมและทีเนียนในเดือนกรกฏาคม ค.ศ. 1944 ภายหลังการต่อสู้อย่างหนัก เกาะไซปันถูกยึดครองในเดือนกรกฏาคมตามมาด้วยเกาะกวมและทีเนียนในเดือนสิงหาคม ค.ศ. 1944 สหรัฐได้สร้างสนามบินขึ้นที่ไซปันและทีเนียนซึ่งเป็นที่ประจำการของเครื่องบินรุ่นบี-29เอส ซึ่งมีเป้าหมายเพื่อปฏิบัติภารกิจการทิ้งระเบิดทางยุทธศาสตร์เหนือญี่ปุ่นแผ่นดินใหญ่จนกระทั่งสงครามโลกครั้งที่สองสิ้นสุดลง รวมทัั้งการทิ้งระเบิดนิวเคลียร์ที่ฮิโรชิมาและนางาซากิ
ในเวลาเดียวกัน ในคำสั่งเพื่อรักษาปีกสำหรับกองทัพสหรัฐที่ได้เตรียมรับมือกับการโจมตีของกองทัพญี่ปุ่นในฟิลิปปินส์ ในเดือนกันยายน ค.ศ. 1944 เหล่านาวิกโยธินและกองทัพบกสหรัฐได้ทำการยกพลขึ้นบกบนเกาะปาเลลิวและอาเงาร์ในหมู่เกาะปาเลา ภายหลังจากการต่อสู้อย่างหนักและเข้มข้นในเกาะปาเลลิว เกาะนี้ได้ถูกยึดครองโดยกองทัพสหรัฐในเดือนพฤศจิกายน ค.ศ. 1944
ภายหลังจากการยกพลขึ้นบกในหมู่เกาะมาเรียนาและปาเลา ฝ่ายสัมพันธมิตรได้ประสบความสำเร็จในการทัพต่อต้านญี่ปุ่นมาอย่างต่อเนื่องจนในที่สุดกองทัพสหรัฐยกพลขึ้นบกที่ฟิลิปปินส์ในเดือนตุลาคม ค.ศ. 1944 และหมู่เกาะโวลคาโนและรีวกีวได้เริ่มต้นในเดือนมกราคม ค.ศ. 1945
Crossed extensor reflex

crossed extensor reflex หรือ crossed extensor response หรือ crossed extension reflex เป็นรีเฟล็กซ์ที่อวัยวะซีกตรงข้ามทำการเพื่อรักษาดุลของร่างกายเมื่อแขนขาอีกข้างหนึ่งยกออกจากสิ่งเร้าที่ทำให้เจ็บโดยเป็นส่วนของ withdrawal reflex
ในระหว่าง withdrawal reflex กล้ามเนื้อของแขนขาที่กำลังดึงออกจะหดตัวและกล้ามเนื้อเหยียดก็จะคลายตัว ส่วนในแขนขาอีกข้างหนึ่ง กล้ามเนื้อจะทำงานกลับกันโดยเป็นส่วนของ crossed extensor reflex
นอกจากจะย้ายน้ำหนักไปทางร่างกายอีกข้างหนึ่งแล้ว วิถีประสาทของรีเฟล็กซ์ยังสัมพันธ์กับการประสานการทำงานของขาเมื่อเดินโดยงอกล้ามเนื้อของขาด้านหนึ่ง ในขณะที่ยืดกล้ามเนื้อของขาอีกข้างหนึ่ง
รีเฟล็กซ์นี้จัดเป็นส่วนของ withdrawal reflex
ตัวอย่างก็คือเมื่อบุคคลเหยียบตะปู ขาที่เหยียบตะปูจะยกขึ้น ในขณะที่ขาอีกข้างหนึ่งจะวางลงรับน้ำหนักแทน
รีเฟล็กซ์นี้เกิดในร่างกายซีกตรงข้าม คือตรงข้ามกับซีกร่างกายที่เกิดสิ่งเร้าที่ทำให้เจ็บ
เพื่อให้เกิดรีเฟล็กซ์นี้ เส้นใยประสาทนำเข้าที่ส่งกระแสประสาทนำความรู้สึกจะมีสาขาจากซีกร่างกายที่เกิดสิ่งเร้าข้ามไปยังไขสันหลังในซีกตรงข้าม
โดยจะไปยุติเป็นไซแนปส์กับเครือข่ายอินเตอร์นิวรอน ซึ่งบางส่วนจะกระตุ้นและบางส่วนจะยับยั้งกล้ามเนื้อของแขนขาซีกตรงข้าม
ในขาซีกเดียวกัน (คือที่เหยียบตะปู) กล้ามเนื้องอจะหดเกร็งและกล้ามเนื้อเหยียดจะคลายตัวเพื่อยกขาขึ้นจากพื้น
ในขาซีกตรงข้าม กล้ามเนื้องอจะคลายตัวและกล้ามเนื้อเหยียดจะหดเกร็งทำให้ขาแข็งตัวเพราะมันจะต้องรับน้ำหนักทั้งหมดของร่างกายอย่างฉับพลัน
ในขณะเดียวกัน มีกระแสประสาทที่ส่งขึ้นไปยังไขสันหลังที่ทำให้กล้ามเนื้อตะโพกและท้องในซีกตรงข้ามหดเกร็งเพื่อเปลี่ยนจุดศูนย์ถ่วงของร่างกายไปที่ขาซึ่งเหยียดออก
โดยมากแล้ว การประสานการทำงานของกล้ามเนื้อและการทรงดุลของร่างกายจะอำนวยโดยสมองน้อยและเปลือกสมอง
เชิงอรรถและอ้างอิง.
<templatestyles src="Reflist/styles.css" />
วงรีเฟล็กซ์

วงรีเฟล็กซ์
 เป็นวิถีประสาทที่ควบคุมรีเฟล็กซ์ คือเป็นวิถีประสาทที่นำข้อมูลความรู้สึกจากปลายประสาทรับความรู้สึกไปยังไขสันหลังและก้านสมอง แล้วนำการตอบสนองที่ไขสันหลังและก้านสมองไปยังอวัยวะปฏิบัติงานในช่วงการเกิดรีเฟล็กซ์
ในสัตว์มีกระดูกสันหลัง เซลล์ประสาทรับความรู้สึก (sensory neuron) โดยมากไม่ได้ส่งกระแสประสาทไปยังสมองโดยตรง แต่จะมีไซแนปส์ที่ไขสันหลัง
ซึ่งก่อรีเฟล็กซ์ได้เร็วกว่าเพราะกระตุ้นเซลล์ประสาทสั่งการอัลฟาในไขสันหลังได้โดยตรงและไม่ต้องเสียเวลาส่งกระแสประสาทผ่านสมอง
อย่างไรก็ดี สมองก็ยังได้รับข้อมูลความรู้สึกในขณะที่รีเฟล็กซ์กำลังเกิดขึ้น และก็ยังสามารถวิเคราะห์ข้อมูลความรู้สึกหลังรีเฟล็กซ์จบสิ้นไปแล้วได้
มีวงรีเฟล็กซ์สองประเภท คือ วงรีเฟล็กซ์อิสระ (autonomic reflex arc) ซึ่งมีผลต่ออวัยวะภายใน และวงรีเฟล็กซ์กาย (somatic reflex arc) ซึ่งมีผลต่อกล้ามเนื้อในร่างกาย
อย่างไรก็ดี วงรีเฟล็กซ์อิสระบางครั้งก็มีไขสันหลังร่วมอยู่ด้วย และสำหรับวงรีเฟล็กซ์กายบางอย่าง สมองก็เป็นผู้อำนวยมากกว่าไขสันหลัง
เมื่อเกิดรีเฟล็กซ์กาย กระแสประสาทจะส่งไปทางวิถีประสาทเช่นนี้คือ
มีไซแนปส์เดียวหรือมีไซแนปส์หลายอัน.
เมื่อวงรีเฟล็กซ์ในสัตว์มีเพียงแค่เซลล์ประสาทรับความรู้สึกและเซลล์ประสาทสั่งการอัลฟา นี้เรียกว่ามีไซแนปส์เดียว (monosynaptic) เพราะมีไซแนปส์เชิงเคมีเดียวในวงรีเฟล็กซ์
ตัวอย่างก็คือรีเฟล็กซ์กล้ามเนื้อ (stretech reflex) เช่น รีเฟล็กซ์เข่า (patellar reflex) และรีเฟล็กซ์เอ็นร้อยหวาย (achilles reflex) ที่การยืดกล้ามเนื้อซึ่งกระตุ้นปลายประสาทรับความรู้สึกคือ muscle spindle ทำให้กล้ามเนื้อปฏิบัติการคือหดเกร็งต้านการยืดกล้ามเนื้อ
เทียบกับวิถีประสาทรีเฟล็กซ์ที่มีไซแนปส์มากกว่าหนึ่งตัว (polysynaptic) ซึ่งมีอินเตอร์นิวรอนหนึ่งตัวหรือมากกว่านั้นในระหว่างที่เชื่อมกระแสประสาทรับความรู้สึกที่นำเข้ากับกระแสประสาทสั่งการที่นำออก
วงรีเฟล็กซ์โดยมากมีไซแนปส์หลายอัน
การปรับการตอบสนอง.
การตอบสนองของรีเฟล็กซ์ต่อสิ่งเร้าจะไม่เท่ากันในทุกสถานการณ์ เพราะศูนย์สั่งการในก้านสมอง ในเปลือกสมอง และในที่อื่น ๆ ของไขสันหลังสามารถปรับการทำงานของวงรีเฟล็กซ์ได้ที่จุด 3 จุด คือ
รีเฟล็กซ์สามารถปรับอย่างรวดเร็วให้เข้ากับสิ่งที่ต้องทำ เช่น พบว่า การปรับ stretch reflex โดยยับยั้งการทำงานของเส้นใยประสาทนำเข้าของ muscle spindle (คือ Ia sensory fiber) สำคัญมาก คือ เมื่อกำลังเดิน การยับยั้งเช่นนี้พบว่าทำเป็นคาบ ๆ เป็นจังหวะ ๆ ซึ่งเชื่อว่าเป็นการปรับรีเฟล็กซ์ให้เข้ากับจังหวะการเดิน
นักวิชาการได้สรุปหลัก 3 ข้อเกี่ยวกับรีเฟล็กซ์กล้ามเนื้อโดยทั่ว ๆ ไปไว้ว่า
รีเฟล็กซ์เข่า.
การเคาะเอ็นสะบ้าใต้เข่าเป็นเหตุให้ตัวรับความรู้สึกพิเศษคือ muscle spindle ภายในกล้ามเนื้อต้นขาคือ quadriceps muscle ส่งศักยะงาน
ซึ่งดำเนินไปยังรากประสาทระดับ L3 และ L4 ของไขสันหลัง
ผ่านแอกซอนรับความรู้สึกซึ่งสื่อสารทางเคมีโดยปล่อย#เปลี่ยนทาง กลูตาเมตให้แก่เซลล์ประสาทสั่งการ
ซึ่งก็ส่งกระแสประสาททำให้กล้ามเนื้อหดตัวและยืดปลายขาออก (คือทำให้ปลายขาเตะออก)
ข้อมูลความรู้สึกจากกล้ามเนื้อยังกระตุ้นอินเตอร์นิวรอนใกล้ ๆ ให้ทำงานโดยปล่อยสารสื่อประสาทแบบยังยั้งคือ ไกลซีน แก่เซลล์ประสาทสั่งการของกล้ามเนื้อปฏิปักษ์ (antagonist muscle) คือ hamstring ซึ่งระงับการทำงานของกล้ามเนื้อ
การคลายกล้ามเนื้อปฏิปักษ์เช่นนี้ช่วย (คือไม่ต่อต้าน) การยืดขาล่าง
ในสัตว์ระดับต่ำกว่า อินเตอร์นิวรอนไม่จำเป็นต้องอยู่ในไขสันหลัง ดังเช่น lateral giant neuron ของเครย์ฟิชซึ่งอยู่ที่ท้องใน abdominal nerve chord
Reciprocal innervation

Reciprocal innervation เป็นหลักอธิบายการส่งเส้นประสาทไปยังกล้ามเนื้อโครงร่างที่อยู่เป็นคู่ปฏิปักษ์ เพราะการหดเกร็งกล้ามเนื้อมัดหนึ่งปกติเป็นการออกแแรงต้านกล้ามเนื้อที่เป็นคู่
ตัวอย่างเช่น ในแขนมนุษย์ กล้ามเนื้อ triceps ออกแรงให้ยืดปลายแขนในขณะที่กล้ามเนื้อ biceps ออกแรงให้งอปลายแขน
ดังนั้น จึงต้องยับยั้งกล้ามเนื้อที่ต่อต้านเพื่อให้ออกแรงได้เร็วสุดและมีประสิทธิภาพดีสุด
reciprocal innervation (แปลว่า การมีเส้นประสาทกลับกัน) หมายถึงการจัดระเบียบการส่งกระแสประสาท 
(โดยเฉพาะในอินเตอร์นิวรอน) 
เพื่อให้การหดเกร็งกล้ามเนื้อมัดหนึ่งเกิดพร้อมกับการคลายกล้ามเนื้อที่เป็นคู่ปฏิปักษ์
นักปรัชญาชาวฝรั่งเศสเรอเน เดการ์ต (1596-1650) เป็นบุคคลแรกที่คิดแบบจำลองเช่นนี้ในปี 1626 สำหรับการควบคุมกล้ามเนื้อทำการ (agonist muscle) คู่กับกล้ามเนื้อปฏิปักษ์ (antagonist muscle)
ตัวอย่างสามัญของการจัดระเบียบเช่นนี้ก็คือรีเฟล็กซ์ป้องกันอันตรายซึ่งเริ่มจากความเจ็บปวด เป็นรีเฟล็กซ์ที่เรียกว่า withdrawal reflex
เป็นการกระทำเหนืออำนาจจิตใจของร่างกายเพื่อยกอวัยวะให้พ้นจากสิ่งเร้าที่ทำให้เจ็บ (เช่น ของร้อน ของคม) โดยหดเกร็งกล้ามเนื้อที่เหมาะสม (ปกติเป็นกล้ามเนื้องอ [flexor]) ในขณะที่คลายกล้ามเนื้อที่เป็นคู่ปฏิปักษ์ (ปกติเป็นกล้ามเนื้อยืด [extensor])
แนวคิดนี้สามารถใช้ได้กับตาด้วย (เรียกว่า Sherrington's law) ที่การเพิ่มกระแสประสาทที่กล้ามเนื้อตา (extraocular muscle) มัดหนึ่ง จะเกิดพร้อมกับการลดกระแสประสาทไปยังกล้ามเนื้อปฏิปักษ์โดยเฉพาะ เช่น กล้ามเนื้อมีเดียล เรกตัสที่คู่กับกล้ามเนื้อแลทเทอรัล เรกตัส เป็นกล้ามเนื้อที่ใช้เพื่อมองซ้ายขวา
เมื่อมองไปทางด้านข้าง (ด้านขมับ) กล้ามเนื้อแลทเทอรัล เรกตัสต้องหดเกร็งอาศัยกระแสประสาทที่มีเพิ่มขึ้น ในขณะที่กล้ามเนื้อปฏิปักษ์ที่ตาเดียวกัน คือ กล้ามเนื้อมีเดียล เรกตัสต้องคลายตัว
แต่ตาอีกข้างหนึ่งจะทำการตรงกันข้าม
ให้สังเกตว่า แม้ปกติจะมีการจัดระเบียบเช่นนี้ แต่ก็ไม่ได้หมายความว่า การส่งกระแสประสาทจะมีผลตายตัวให้กล้ามเนื้อที่เป็นปฏิปักษ์คลายตัวในทุกโอกาส ยกตัวอย่างเช่น รีเฟล็กซ์ที่เรียกว่า stretch reflex ซึ่งช่วยคงความยาวของกล้ามเนื้อ นอกจากจะมีเส้นประสาทจากปลายประสาทรับความรู้สึกคือ muscle spindle ส่งไปยังเซลล์ประสาทสั่งการอัลฟาโดยตรงเพื่อทำให้เซลล์สั่งการกระตุ้นให้กล้ามเนื้อหดเกร็งแล้ว ก็ยังมีวิถีประสาทที่วิ่งผ่านอินเตอร์นิวรอน คือ Ia inhibitory neuron ซึ่งคลายกล้ามเนื้อที่เป็นปฏิปักษ์ด้วย แต่อินเตอร์นิวรอนนี้ก็มีหน้าที่ในการเคลื่อนไหวร่างกายใต้อำนาจจิตใจด้วย คือมันได้รับเส้นประสาทจากสมองส่วนต่าง ๆ ที่เมื่อมีความจำเป็น มันจะได้รับกระแสประสาททั้งแบบกระตุ้นและแบบเร้า เพื่อลดระดับการส่งกระแสประสาทไปยับยั้งกล้ามเนื้อที่เป็นปฏิปักษ์ และในบางกรณี มีผลให้กล้ามเนื้อปฏิปักษ์หดเกร็งไปพร้อม ๆ กันเพื่อทำให้ข้อแข็งไม่ขยับ ซึ่งจำเป็นเมื่อต้องทำสิ่งที่ละเอียดหรือต้องมีเสถียรภาพของข้อ เช่น การเกร็งทั้งกล้ามเนื้องอและกล้ามเนื้อเหยียดให้ข้อศอกแข็งเพื่อรับลูกเบสบอล
เชิงอรรถและอ้างอิง.
<templatestyles src="Reflist/styles.css" />
เจ้าพระยามหาเทพ

เจ้าพระยามหาเทพ หรือ หมื่นราชเสน่หา (ในราชการ) ขุนนางไทยในสมัย กรุงศรีอยุธยา เกิดเมื่อใดไม่ปรากฏ ปรากฏชื่อครั้งแรกใน ประชุมพงศาวดาร ภาคที่ ๖๔ เมื่อคราวติดตาม ขุนพิเรนทรเทพ ขุนอินทรเทพ และ หลวงศรียศ รวมถึง พระยาพิชัย และ พระยาสวรรคโลก ไปสังหาร ขุนวรวงศาธิราช และ นางพระยาแม่อยู่หัวศรีสุดาจันทร์ ที่คลองสระบัวว่า <templatestyles src="แม่แบบ:คำพูด/style.css" />ครั้นเช้าตรู่ ขุนวรวงศาธิราชกับแม่ศรีสุดาจันทร์ และราชบุตรที่เกิดด้วย กันนั้น ทั้งพระศรีสินก็ลงเรือพระที่นั่งลำเดียวกัน มาตรงคลองสระบัวขุนอินทรเทพก็ตามประจำมา ฝ่ายขุนพิเรนทรเทพ พระยาพิชัย พระยา สวรรคโลก หลวงศรียศ หมื่นราชเสน่หาในราชการ ครั้นเห็นเรือพระ ที่นั่งขึ้นมา ก็พร้อมกันออกสะกัด ขุนวรวงศาธิราชร้องไปว่า เรือใครตรงเข้ามา ขุนพิเรนทรเทพก็ร้องตอบไปว่า กูจะมาเอาชีวิตเองทั้งสองฝ่ายขุนพิเรนทรเทพก็เร่งให้พายรีบกระหนาบเรือพระที่นั่งขึ้นมา แล้วช่วยกันเข้ากลุ้มรุมจับ ขุนวรวงศาธิราชกับแม่อยู่หัวศรีสุดาจันทร์ และบุตรซึ่งเกิดด้วยกันนั้นฆ่าเสียแล้วให้เอาศพให้เอาศพไปเสียบประจานไว้
เมื่อ พระเทียรราชา ได้ประกอบพระราชพิธีบรมราชาภิเษกขึ้นเป็น สมเด็จพระมหาจักรพรรดิ ก็โปรดเกล้าฯ แต่งตั้ง หมื่นราชเสน่หา (ในราชการ) ขึ้นเป็น เจ้าพระยามหาเทพ ดังคำในประชุมพงศาวดาร ภาคที่ ๖๔ ความว่า 
<templatestyles src="แม่แบบ:คำพูด/style.css" />หมื่นราชเสน่หาเป็นเจ้าพระยามหาเทพ พระราชทานลูกพระสนม และเครื่องสูง เครื่องทอง เสลี่ยงงา เสลี่ยงกลีบบัว แต่หลังจากนั้นก็มิได้ปรากฏชื่อของเจ้าพระยามหาเทพอีกเลย
เจ้าพระยาภักดีนุชิต

เจ้าพระยาภักดีนุชิต หรือ หมื่นราชเสน่หา (นอกราชการ) ขุนนางไทยในสมัยกรุงศรีอยุธยา เป็น 1 ใน 4 ผู้ร่วมวางแผนก่อการโค่นอำนาจของขุนวรวงศาธิราช และแม่หยัวศรีสุดาจันทร์ร่วมกับสมเด็จพระมหาธรรมราชาธิราชเจ้าเมืองพิษณุโลกเจ้าพระยาศรีธรรมาโศกราชและหลวงศรียศพร้อมกับสนับสนุนสมเด็จพระมหาจักรพรรดิซึ่งผนวชอยู่ขึ้นเป็นกษัตริย์ตามความใน "พระราชพงศาวดาร ฉบับพันจันทนุมาศ (เจิม)" ว่า <templatestyles src="แม่แบบ:คำพูด/style.css" />ขุนอินทรเทพ หมื่นราชเสน่หา หลวงศรียศ จึงว่า ถ้าเราทำได้สำเร็จแล้วจะเห็นผู้ใดเล่า ที่จะปกป้องครองประชาราษฎรสืบไป ขุนพิเรนทรเทพจึงว่า เห็นแต่พระเทียรราชาที่บวชอยู่นั้นจะเป็นเจ้าแผ่นดินได้ ขุนอินทรเทพ หมื่นราชเสน่หา หลวงศรียศ จึงว่า ถ้าฉะนั้นเราจะไปเฝ้าพระเทียรราชาปรึกษาให้เธอรู้จะได้ทำด้วยกัน#เปลี่ยนทาง เมื่อถึงวันก่อการหมื่นราชเสน่หา (นอกราชการ) ได้ไปดักยิง มหาอุปราช (จัน) ตายตกคอช้างที่ท่าเสื่อ ตามความใน "พระราชพงศาวดาร ฉบับพันจันทนุมาศ (เจิม)" ว่า <templatestyles src="แม่แบบ:คำพูด/style.css" />
เมื่อพระเทียรราชาบรมราชาภิเษกขึ้นเป็นสมเด็จพระมหาจักรพรรดิได้โปรดเกล้าฯ แต่งตั้งหมื่นราชเสน่หา(นอกราชการ)ขึ้นเป็นเจ้าพระยาภักดีนุชิต ตามความใน "พระราชพงศาวดาร ฉบับพันจันทนุมาศ (เจิม)" ว่า <templatestyles src="แม่แบบ:คำพูด/style.css" />หมื่นราชเสน่หานอกราชการ ที่ยิงมหาอุปราชตกช้างตายนั้น ปูนบำเหน็จให้เป็น เจ้าพระยาภักดีนุชิต เจียดทองซ้ายขวา กระบี่บั้งทอง เต้าน้ำทอง พระราชทานลูกพระสนมเป็นภรรยา#เปลี่ยนทาง หลังจากนั้นเจ้าพระยาภักดีนุชิตก็มิได้ปรากฏชื่อในพระราชพงศาวดารอีก
ในวัฒนธรรมสมัยนิยม.
มีนักแสดงผู้รับบท พระยาภักดีนุชิต (หมื่นราชเสน่หา นอกราชการ) ได้แก่
เชียร์ฮาร์ตแอตแทก

เชียร์ฮาร์ตแอตแทก  เป็นสตูดิโออัลบัมชุดที่ 3 ของวงร็อกอังกฤษ ควีน ออกจำหน่าย 8 พฤศจิกายน ค.ศ. 1974 โดยค่ายอีเอ็มไอเรเคิดส์ในสหราชอาณาจักรและค่ายอีเลกทราเรเคิดส์ในสหรัฐ อัลบั้มนี้ไม่ใช่แนวโพรเกรสซิฟร็อกดั่งอัลบัมสองชุดแรก โดยอัลบัมนี้มุ่งเน้นทางป็อปและเพลงป็อปประเพณีนิยมมากกว่า ยังถือว่าเป็นก้าวสำคัญในซาวด์ดนตรีคลาสสิกแบบควีน อัลบัมโปรดิวซ์โดยวงและรอย โทมัส เบเกอร์ ยังทำให้ควีนก้าวสู่ความนิยมกระแสหลักในสหราชอาณาจักรและทั่วโลกได้
หลังจากออกอัลบัมชุด "Queen II" วงได้ออกทัวร์ประชาสัมพันธ์กับ มอตต์เดอะฮูเพิล อย่างไรก็ตามในช่วงกลางทัวร์ ไบรอัน เมย์ ได้เกิดอาการป่วย ทำให้ทัวร์ต้องหยุดทัวร์ไปตั้งแต่เนิ่น ๆ เพลงในอัลบัมนี้จึงแต่งขึ้นในช่วงที่เมย์เข้ารักษาตัวที่โรงพยาบาล โดยอัลบั้มนี้มีซิงเกิลแรกคือ "Killer Queen" ขึ้นอันดับ 2 ในสหราชอาณาจักร และถือเป็นเพลงติดท็อป 20 เพลงแรกของวงในสหรัฐ คือ ขึ้นสูงสุดอันดับ 12 บนชาร์ตบิลบอร์ด "เชียร์ฮาร์ตแอตแทก" เป็นอัลบัมแรกของควีนที่ติดใน 20 อันดับแรกในสหรัฐ โดยขึ้นอันดับสูงสุดที่ 12 ในปี 1975 อัลบัมยังขึ้นชื่อในการมีเพลงอันอุดมไปด้วยเพลงฮาร์ดร็อกท่อนกีตาร์<ref name="prown/newquist"></ref> หลังจากนั้นอัลบัมยังติดอยู่ในรายชื่อผลงานที่ดีที่สุดของวงในหลายสำนักพิมพ์และถือว่าเป็นอัลบัมแกลมร็อกที่สำคัญ
อำเภอกูบังปาซู

อำเภอกูบังปาซู  เป็นอำเภอในภาคเหนือของรัฐเกอดะฮ์ ประเทศมาเลเซีย โดยมีเมืองชายแดนอย่างบูกิตกายูฮีตัมและชังลุน ในขณะที่จีตราเป็นทั้งเมืองที่ใหญ่ที่สุดและศูนย์กลางการบริหารของอำเภอ
ภูมิศาสตร์.
อำเภอกูบังปาซูมีพื้นที่ 948 ตารางกิโลเมตร ทางตะวันตกติดกับรัฐปะลิส ทางเหนือติดกับชายแดนไทย-มาเลเซีย และทางตะวันออกถึงใต้ตามเข็มนาฬิกา ติดกับอำเภอปาดังเตอรัป, โปกกเซอนา และกัวลาเกอดะฮ์
เขตบริหาร.
กูบังปาซูแบ่งเขตบริหารเป็น 20 มูกิม (ตำบล) ได้แก่
<templatestyles src="Div col/styles.css"/>
ไมโครไบโอมของมนุษย์

ในร่างกายมนุษย์มีชุมชนจุลชีพ (ไมโครไบโอตา) อาศัยอยู่เป็นปกติ จุลชีพทั้งหมดในร่างกายมนุษย์คนหนึ่งๆ เรียกรวมว่า ไมโครไบโอมของมนุษย์  โดยนับรวมทั้งที่อยู่บนผิว ภายในเนื้อเยื่อ หรือในสารคัดหลั่งของอวัยวะต่างๆ ได้แก่ ผิวหนัง ต่อมน้ำนม รก น้ำอสุจิ มดลูก รังไข่ ปอด น้ำลาย เยื่อบุช่องปาก เยื่อบุตา ท่อน้ำดี และทางเดินอาหาร สิ่งมีชีวิตเหล่านี้มีทั้งที่เป็นแบคทีเรีย อาร์เคีย เชื้อรา โปรติสต์ และไวรัส นอกจากนี้ยังอาจมีสัตว์ขนาดเล็กอาศัยอยู่ในร่างกายมนุษย์ แต่มักไม่นับรวมเป็นส่วนหนึ่งของไมโครไบโอม บางครั้งอาจมีการใช้คำว่า "ไมโครไบโอม" ในอีกความหมายหนึ่ง คือหมายถึงพันธุกรรมรวมทั้งหมด หรือ จีโนม ของทั้งมนุษย์และสิ่งมีชีวิตขนาดเล็กเหล่านี้รวมกัน อีกคำหนึ่งที่มีความหมายเดียวกันคือ "human metagenome"
วัดจุฬามณี (จังหวัดพิษณุโลก)

วัดจุฬามณี เป็นวัดในหมู่บ้านวัดจุฬามณี บนฝั่งตะวันออกของ แม่น้ำน่าน ตำบลท่าทอง อำเภอเมืองพิษณุโลก จังหวัดพิษณุโลก
วัดจุฬามณีเป็นโบราณสถานก่อนสมัยสุโขทัย สมเด็จพระบรมไตรโลกนาถทรงสร้างพระวิหารและเสด็จออกผนวชที่วัดนี้ เมื่อ พ.ศ. 2007 เป็นเวลา 8 เดือน 15 วัน โดยมีข้าราชบริพาร ออกบวชตามเสด็จถึง 2,348 รูป มีโบราณสถานสำคัญคือ ปรางค์ ฐานกว้าง 11 เมตร ยาว 18 เมตร ก่อด้วยศิลาแลง ด้านหน้าก่อเป็นแบบตรีมุข ตั้งบนฐานสูงซ้อนกันสามชั้น แต่ละชั้นย่อมุมไม้ยี่สิบ มีปูนปั้นประดับลวดลายตามขั้น ตอนล่างแถบหน้ากระดานและบัวหน้ากระดานเป็นลายหงส์ เหมือนกับองค์ปรางค์ที่วัดพระศรีรัตนมหาธาตุ จังหวัดลพบุรี สมัยที่ยังสมบูรณ์อยู่มีกำแพงแก้วล้อมรอบ ใกล้เคียงกันมีมณฑปพระพุทธบาทจำลองซึ่งสมเด็จพระนารายณ์มหาราชได้โปรดให้สร้างขึ้น แผ่นจารึกหน้ามณฑปมีใจความสรุปได้ว่า เมื่อ พ.ศ. 2221 สมเด็จพระนารายณ์มหาราชมีพระบรมราชโองการให้ใช้ผ้าทาบรอยพระพุทธบาท สลักลงบนแผ่นหิน พระราชทานไว้เป็นที่กราบไหว้ของฝูงชน
มาสค์ไรเดอร์คูกะ (มังงะ)

มาสค์ไรเดอร์คูกะ (; โรมาจิ: "Kamen Raidā Kūga") เป็นการ์ตูนญี่ปุ่นที่นำผลงานซีรีส์มาสค์ไรเดอร์คูกะ มาทำในรูปแบบหนังสือการ์ตูนมังงะ เขียนบทโดย อิโนะอุเอะ โทชิกิ วาดโดย โยโคชิมะ ฮิโตสึ วางแผนแนวคิดโดย ชิราคุระ ชินอิจิโร่ ตีพิมพ์ลงในนิตยาสารรายเดือนฮีโร่ส์ตั้งแต่เดือนธันวาคม ค.ศ. 2014
ภาพรวม.
เป็นผลงานที่นำมาจากละครโทรทัศน์ชุดจากเรื่อง มาสค์ไรเดอร์คูกะ มาตีความใหม่ในรูปแบบหนังสือการ์ตูนญี่ปุ่น โดยเนื้อหาของเรื่องได้มีการเชื่อมโยงไปถึงมาสค์ไรเดอร์อากิโตะเพื่อให้โลกที่ปรากฏในเรื่องอยู่ในโลกเดียวกัน
เปรมวิชช์ ธาดาไชโยสิทธิ์

เปรมวิชช์ ธาดาไชโยสิทธิ์ ชื่อเล่น ภูว์มินท์/มิณ เป็นนักแสดงและนายแบบชาวไทย เกิดที่กรุงเทพมหานคร ไปโตที่จังหวัดเชียงราย เริ่มต้นเข้าสู่วงการบันเทิง ในเวทีประกวด "โครงการค้นหานักแสดงนำหน้าใหม่มีเดียเซริ์ท" โดย บริษัท มีเดีย สตูดิโอ จำกัด ภายใต้บทบาท นักแสดงนำหน้าใหม่ 
ละคร-ซีรีส์ เก้าอี้ขาวในห้องแดง รับบท บูรพา/เปี๊ยก ต่อจากตำนานชื่อดังอย่าง ศรัณยู วงษ์กระจ่าง และนิธิ สมุทรโคจร กำกับการแสดงโดย เกียรติพงษ์ เรืองประทุม ผลิตโดย บริษัท มีเดีย สตูดิโอ จำกัด 
ละคร-ซีรีส์ สูตรรักพลิกล็อก รับบทตั้ม กำกับการแสดงโดย ธนิตย์ จิตนุกูล, ฐิติพงศ์ ใช้สติ, สรเทพ เวศวงศ์ษาทิพย์ ผลิตโดย บริษัท มีเดีย สตูดิโอ จำกัด
มิวสิค วิดีโอ เพลงไม่มีอารมณ์หายใจ Dr.fuu
ละคร-ซีรีส์ Belief ศรัทธาหัวใจ ไปให้สุดฝัน Love games รักกลมๆ รับบท ต้น ร่วมกับ อัสนี สุวรรณ และ ชาริล ชับปุยส์ ผลิตโดย การกีฬาแห่งประเทศไทย ออกอากาศในช่อง 3 เอสดี และ ช่องทีสปอร์ตสแชนเนล 
ประวัติ.
เปรมวิชช์ ธาดาไชโยสิทธิ์ เกิดที่กรุงเทพฯ ไปเติบโตที่ จังหวัดเชียงราย สำเร็จการศึกษาระดับปริญญาโท ด้านวิทยาศาสตร์ ที่คณะวิทยาลัยนวัตกรรมการจัดการ สาขานวัตกกรมการจัดการสิ่งแวดล้อม มหาวิทยาลัยราชภัฏวไลยอลงกรณ์ ในพระบรมราชูปถัมภ์ ระดับปริญญาตรี ที่คณะนิเทศศาสตร์ สาขาสื่อโฆษณาและประชาสัมพันธ์ มหาวิทยาลัยเกริก และคณะวิศวกรรมศาสตร์ สาขาไฟฟ้า มหาวิทยาลัยเทคโนโลยีราชมงคลล้านนา เชียงราย 
เขาสำเร็จการศึกษาระดับประถมศึกษาจากโรงเรียนศิริมาตย์เทวี, ระดับประกาศนียบัตรวิชาชีพ วิทยาลัยเทคนิคเชียงราย สาขาไฟฟากำลัง
ยุทธการที่เกาะกวม (ค.ศ. 1944)

ยุทธการที่เกาะกวมครั้งที่สอง (21 กรกฎาคม – 10 สิงหาคม ค.ศ. 1944) เป็นการยึดครองเกาะกวมกลับคืนมาของสหรัฐจากการยึดครองของญี่ปุ่น ซึ่งเป็นดินแดนของสหรัฐในหมู่เกาะมาเรียนาที่ถูกยึดครองโดยญี่ปุ่น ตั้งแต่ยุทธการที่เกาะกวมครั้งที่หนึ่งในปี ค.ศ. 1941 ในช่วงการทัพแปซิฟิกในสงครามโลกครั้งที่สอง
ตำบลท่าทอง (อำเภอเมืองพิษณุโลก)

ท่าทอง เป็นตำบลหนึ่งในอำเภอเมืองพิษณุโลก จังหวัดพิษณุโลก ทั้งพื้นที่ของตำบลอยู่ในความรับผิดชอบของเทศบาลตำบลท่าทอง
ภูมิศาสตร์.
ทิศตะวันออกเฉียงเหนือจรดตำบลวัดจันทร์ อำเภอเมืองพิษณุโลกทิศตะวันออกจรดตำบลบึงพระทิศใต้จรดตำบลท่าโพธิ์และทิศตะวันตกจรดตำบลบางระกำของอำเภอบางระกำ ท่าทองตั้งอยู่ในลุ่มน้ำน่านซึ่งเป็นส่วนหนึ่งของลุ่มน้ำเจ้าพระยา
หมู่บ้าน.
ตำบลท่าทองแบ่งออกเป็น 11 หมู่บ้าน ดังต่อไปนี้
เศรษฐกิจ.
เศรษฐกิจของท่าทองในปัจจุบันนั้นมาจากการทำนาและปลูกผัก
พระแท่นวัชรอาสน์

พระแท่นวัชรอาสน์ (vajrāsana) เป็นบัลลังก์ใน วัดมหาโพธิ์ ที่ พุทธคยา เป็นที่เชื่อกันว่าสร้างโดย พระเจ้าอโศกมหาราช ของ จักรวรรดิเมารยะ อยู่ระหว่าง 250-233 ปี ก่อนคริสตกาล ในสถานที่ซึ่ง พระโคตมพุทธเจ้า ทรงตรัสรู้เมื่อประมาณ 200 ปีก่อนหน้า
วัชรอาสน์คือบัลลังก์ (บัลลังก์; ที่นั่งหรือแท่นแห่งการตรัสรู้) ของ พระโคตมพุทธเจ้า เป็นสัญลักษณ์แสดงสถานที่ที่ พระโคตมพุทธเจ้า บรรลุวิมุตติสุข ตำราของทิเบตก็ใช้คำว่าวจีษณาเพื่ออ้างถึงพุทธคยาด้วย
ยุทธการที่เกาะทีเนียน

ยุทธการที่เกาะทีเนียน เป็นการสู้รบในการทัพแปซิฟิกในสงครามโลกครั้งที่สอง (ปีค.ศ. 1939 - ค.ศ.1945) การสู้รบบนเกาะทีเนียนในหมู่เกาะมาเรียนา ตั้งแต่วันที่ 24 กรกฏาคม ถึง 1 สิงหาคม ค.ศ. 1944 ทหารรักษาการณ์ญี่ปุ่นจำนวน 8,000 นายถูกขับไล่ และเกาะได้ถูกรวมเข้ากับเกาะไซปันและเกาะกวมซึ่งเป็นฐานทัพสำหรับกองทัพอากาศที่ยี่สิบ#เปลี่ยนทาง 
ในการประชุมไคโรเดือนธันวาคม ค.ศ. 1943 คณะเสนาธิการร่วมสหรัฐฯ และอังกฤษได้ให้การรับรองการโจมตีแบบสองทางผ่านพื้นที่แปซิฟิกตอนกลางและแปซิฟิกตะวันตกเฉียงใต้ ในวันที่ 12 มีนาคม ค.ศ. 1944 ผู้บัญชาการทหารสูงสุดพื้นที่มหาสมุทรแปซิฟิก พลเรือเอกเชสเตอร์ ดับเบิลยู. นิมิตซ์ ได้รับคำสั่งให้ปราบปรามรัฐชุกและยึดครองหมู่เกาะมาเรียนา หมู่เกาะมาเรียนาตกเป็นเป้าหมายเนื่องจากตำแหน่งที่ตั้งอยู่ตรงข้ามกับแนวการสื่อสารของญี่ปุ่น เกาะทิเนียนตั้งอยู่ใกล้กับไซปันมากเกินไปจนไม่สามารถผ่านได้และยังคงอยู่ในมือของญี่ปุ่น หลังจากยุทธการไซปันสิ้นสุดลงในวันที่ 9 กรกฎาคม กองพลสะเทินน้ำสะเทินบกที่ 5 ของพลตรี แฮร์รี่ ชมิดท์ ได้เริ่มเตรียมการบุกเกาะทิเนียนที่อยู่ใกล้เคียง ฝ่ายญี่ปุ่นที่ป้องกันเกาะอยู่ภายใต้การบังคับบัญชาของพันเอก คิโยจิ โอกาตะ ผู้บัญชาการกรมทหารราบที่ 50 กองพลนี้เป็นส่วนหนึ่งของกำลังพล 5,000 นายบนเกาะนี้ นอกจากนี้ยังมีกำลังพล กองทัพเรือจักรวรรดิญี่ปุ่น ประมาณ 4,000 นายบนเกาะทิเนียน โดยกำลังหลักคือกองกำลังรักษาการณ์ทางเรือที่ 56 ภายใต้การบังคับบัญชาของกัปตัน โกอิจิ โออิเอะ เกาะส่วนใหญ่ถูกล้อมรอบด้วยหน้าผาปะการัง ดังนั้นโอกาตะจึงรวมกำลังพลของเขาไว้ทางตะวันตกเฉียงใต้ของเกาะ ซึ่งเป็นที่ตั้งชายหาดที่ดีที่สุดสำหรับการยกพล
กองพลนาวิกโยธินที่ 4 ของพลตรี คลิฟตัน บี. เคตส์ ได้ยกพลขึ้นบกที่เกาะทิเนียนเมื่อวันที่ 24 กรกฎาคม ค.ศ. 1944 โดยได้รับการสนับสนุนจากการโจมตีทางอากาศและปืนใหญ่ของกองพลปืนใหญ่ของกองพลนาวิกโยธินที่ 24 ยิงข้ามช่องแคบจากไซปัน แทนที่จะยกพลขึ้นบกทางตะวันตกเฉียงใต้ พวกเขากลับยกพลขึ้นบกทางชายฝั่งตะวันตกเฉียงเหนือ ซึ่งมีชายหาดเล็กๆ สองแห่งที่มีการป้องกันอย่างเบาบาง ชายหาดเหล่านี้ขนาบข้างด้วยหน้าผาปะการังเตี้ยๆ ซึ่งนาวิกโยธินสามารถปีนขึ้นไปได้ด้วยทางลาดที่ติดตั้งบนรถแทรกเตอร์สะเทินน้ำสะเทินบก (LVT) ที่ได้รับการดัดแปลง การหลอกล่อที่ประสบความสำเร็จทางตะวันตกเฉียงใต้โดยกองพลนาวิกโยธินที่ 2 ของพลตรี โทมัส อี. วัตสัน ได้เบี่ยงเบนความสนใจของฝ่ายป้องกันจากจุดยกพลขึ้นบกจริงทางตอนเหนือของเกาะ จากนั้นกองพลนาวิกโยธินที่ 2 จึงยกพลขึ้นบกด้านหลังกองพลนาวิกโยธินที่ 4 สภาพอากาศเลวร้ายลงในวันที่ 28 กรกฎาคม ทำให้สะพานเทียบเรือได้รับความเสียหายและขัดขวางการขนถ่ายเสบียง แต่ในวันที่ 30 กรกฎาคม กองพลนาวิกโยธินที่ 4 ได้ยึดครองเมืองทิเนียนและสนามบิน กองกำลังญี่ปุ่นที่เหลืออยู่ได้ปฏิบัติการครั้งสุดท้ายในถ้ำและหุบเหวของสันเขาหินปูนทางตอนใต้ของเกาะ แม้ว่าเกาะนี้จะได้รับการประกาศให้ปลอดภัยในวันที่ 1 สิงหาคม แต่การลาดตระเวนยังคงดำเนินต่อไปจนถึงปี 1945
ทิเนียนกลายเป็นฐานทัพสำคัญ สำหรับปฏิบัติการเพิ่มเติมของสหรัฐฯ ในมหาสมุทรแปซิฟิก สนามนอร์ทฟิลด์ เริ่มปฏิบัติการในเดือนกุมภาพันธ์ ปี 1945 และ สนามเวสต์ฟิลด์ ในเดือนมีนาคม ซีบีส์ ได้สร้างรันเวย์จำนวน 6 เส้น รันเวย์สำหรับเครื่องบินทิ้งระเบิด โบอิ้ง บี-29 ซูเปอร์ฟอร์เทรส ของกองทัพอากาศที่ 20 เครื่องบินทิ้งระเบิดที่ประจำการอยู่ที่ทินเนียนมีส่วนร่วมในการการทิ้งระเบิดโตเกียว ในเดือนมีนาคม พ.ศ. 2488 และการทิ้งระเบิดปรมาณูที่ฮิโรชิม่าและนางาซากิ ในเดือนสิงหาคม พ.ศ. 2488
ฮิงาชิฮิโรชิมะ

ฮิงาชิฮิโรชิมะ  เป็นนครในจังหวัดฮิโรชิมะ ประเทศญี่ปุ่น ตั้งอยู่ทางตะวันออกของนครฮิโรชิมะ เป็นที่ตั้งของมหาวิทยาลัยฮิโรชิมะ และเป็นเมืองบริวารของนครฮิโรชิมะที่ผู้คนใช้อยู่อาศัยเพื่อเดินทางเข้าออก เมืองนี้ขึ้นชื่อเรื่องการบ่มสาเก งานประเพณีสาเกจะจัดขึ้นราวเดือนตุลาคมของทุกปี
ยุทธการที่เกาะอาเงาร์

ยุทธการที่เกาะอาเงาร์ เป็นการสู้รบในการทัพแปซิฟิกในสงครามโลกครั้งที่สอง การสู้รบบนเกาะอาเงาร์ในหมู่เกาะปาเลา ตั้งแต่วันที่ 17 กันยายน ถึง 22 ตุลาคม ค.ศ. 1944 การรบครั้งนี้เป็นส่วนหนึ่งของการทัพการรุกขนาดใหญ่ที่เป็นที่รู้จักกันคือ ปฏิบัติการโฟเรเจอร์ ซึ่งดำเนินตั้งแต่เดือนมิถุนายน ค.ศ. 1944 ถึง พฤศจิกายน ค.ศ. 1944 ในปฏิบัติการในเขตสงครามแปซิฟิก และปฏิบัติการสเตเลเมที2 โดยเฉพาะอย่างยิ่ง#เปลี่ยนทาง
วอลเลย์บอลโปรชาเลนจ์ 2019

วอลเลย์บอลโปรชาเลนจ์ 2019 เป็นการแข่งขันวอลเลย์บอลโปรชาเลนจ์ครั้งที่ 8 ซึ่งในฤดูกาลนี้จะมีสโมสรเข้าร่วมการแข่งขันเป็น 10 สโมสร โดยจะเริ่มแข่งขันระหว่างวันที่ 25 สิงหาคม ถึง 31 สิงหาคม พ.ศ. 2562 ณ อาคารนันทนาการ มหาวิทยาลัยรังสิต
แอมฟิเบีย

แอมฟิเบีย  เป็นการ์ตูนทีวีแอนิเมชันของสหรัฐ ออกอากาศทางช่อง ดิสนีย์แชนแนล สร้างโดย แมตต์ บราลีย์ ฉายครั้งแรกเมื่อวันที่ 17 มิถุนายน 2562
เมื่อวันที่ 15 พฤษภาคม 2562 เป็นเวลาหนึ่งเดือนก่อนที่ซีรีส์จะออกอากาศรอบปฐมทัศน์ ซีรีส์ได้รับการอนุมัติให้มีฤดูกาลที่สองแล้ว และได้มีการอนุมัติให้มีฤดูกาลที่สาม ก่อนฤดูกาลที่สองออกอากาศ
พล็อต.
ซีรีส์เรื่องนี้เล่าเรื่องการผจญภัยของเด็กหญิงลูกครึ่งไทย-อเมริกันวัย 13 ปีผู้เอาตัวเองเป็นหลัก นามว่า แอนน์ บุญช่วย หลังจากที่ขโมยกล่องดนตรีปริศนาในวันเกิดของเธอ เธอถูกส่งไปยังแอมฟิเบียอย่างน่าอัศจรรย์ เกาะสุดแปลกที่มีรูปร่างเหมือนใบบัว ที่เต็มไปด้วยลุ่มน้ำ มนุษย์กบพูดได้ และสัตว์ขนาดเล็กที่ใหญ่ยักษ์กว่าปกติ ไม่นานเธอก็ได้พบและเป็นเพื่อนกับกบ 10 ขวบผู้รักผจญภัยนามว่า สปริก แพลนเทอร์ ที่จะช่วยให้เธอเป็นวีรบุรุษที่แท้จริงในขณะที่กำลังพบกับมิตรภาพแท้อันแรกในชีวิตของเธอ นอกจากนี้ เธอยังต้องช่วยมนุษย์กบในเมืองวาร์ตวูดที่เผชิญหน้ากับมนุษย์คางคกจากหอคอยคางคกที่นำโดยผู้กองไกร์ม
ในซีซันที่สอง แอนน์และชาวแพลนทาร์ออกถนนไปยังเมืองหลวงนิวโทเปีย เมืองหลวงสะเทินน้ำสะเทินบก เพื่อเรียนรู้ความลับของกล่องภัยพิบัติและหาวิธีพาแอนน์กลับบ้าน ที่นั่น แอนน์ได้กลับมาพบกับมาร์ซีอีกครั้ง ซึ่งเสนอตัวเพื่อช่วยฟื้นฟูพลังของกล่องผ่านการทดลองในสมัยโบราณ โดยไม่ทราบว่ากษัตริย์แอนเดรียส (คีธ เดวิด) ผู้ปกครองของแอมฟิเบียแอบมีแผนสำหรับพวกเขา ในขณะเดียวกัน Sasha และ Grime วางแผนที่จะบุก Newtopia และโค่นล้มราชา ปล่อยให้คางคกปกครอง Amphibia ทั้งหมด
ในฤดูกาลที่สาม แอนและชาวแพลนตาร์ถูกส่งไปยังบ้านของแอนน์ในเขตชานเมืองอีสต์ลอสแอนเจลิส แอนน์ต้องช่วยครอบครัวกบปรับตัวให้เข้ากับโลกมนุษย์และปกปิดตัวตนของพวกเขาไว้เป็นความลับ ขณะเดียวกันก็ค้นหาวิธีที่จะกลับไปยังแอมฟิเบียและหยุดยั้งการรุกรานของแอนเดรียสบนลิขสิทธิ์ ในแอมฟิเบีย ซาชาและไกรม์นำชาววาร์ทวูดในการก่อกบฏต่อแอนเดรียส อย่างไรก็ตาม อันเดรียสเริ่มส่งกองกำลังมายังโลกเพื่อกำจัดแอนน์ ขณะที่รักษามาร์ซีให้อยู่ในสภาวะหยุดนิ่งในถังชะงักงันเพื่อเอาชนะแอนน์ หากกองกำลังของเขาล้มเหลวเมื่อเธออยู่ภายใต้อิทธิพลของเจ้านายของเขาที่จะหยาบและจัดการมาร์ซีให้ฆ่าเธอ เพื่อน.
เจ้าหญิงเอ็มมาแห่งอันฮัลท์-แบร์นบวร์ค-เชาม์บวร์ค-ฮ็อยม์

เจ้าหญิงเอ็มมาแห่งอันฮัลท์-แบร์นบวร์ค-เชาม์บวร์ค-ฮ็อยม์  ประสูติเมื่อวันที่ 20 พฤษภาคม 2345 เป็นพระธิดาในเจ้าชายวิคทอร์ที่ 2 เจ้าชายแห่งอันฮัลท์-แบร์นบวร์ค-เชาม์บวร์ค-ฮ็อยม์ และเจ้าหญิงอมาเลียแห่งนัสเซา-วิลล์เบิร์ก 
เสกสมรส.
เจ้าหญิงเอ็มมาแห่งอันฮัลท์-แบร์นบวร์ค-เชาม์บวร์ค-ฮ็อยม์ ทรงเสกสมรสกับเจ้าชายเกออร์คที่ 2 เจ้าชายแห่งวัลเด็คและเพือร์ม็อนท์ เมื่อวันที่ 26 มิถุนายน 2366 มีพระบุตรดังนี้
The Mask จักรราศี

The Mask จักรราศี เป็นรายการโทรทัศน์ประเภทเรียลลิตี้มิวสิกโชว์ฤดูกาลพิเศษของ The Mask Singer หน้ากากนักร้อง ของประเทศไทย ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย กันต์ กันตถาวร เริ่มออกอากาศตอนแรกวันพฤหัสบดีที่ 29 สิงหาคม พ.ศ. 2562 เวลา 20.05 น. 
โดยรูปแบบการแข่งขันของฤดูกาลนี้จะแตกต่างกับ The Mask Line Thai และ The Mask วรรณคดีไทย โดยในฤดูกาลนี้ จะเน้นการนำเรื่องของจักรราศีและโหราศาสตร์เข้าไปผสมผสานด้วยในรายการ
คณะกรรมการ.
รายนามของคณะกรรมการแต่ละคน มีดังนี้
เดวี ซูการ์โน

รัตนา ซารี เดวี ซูการ์โน (เกิด 6 กุมภาพันธ์ พ.ศ. 2483) นามเดิม นาโอโกะ เนโมโตะ (; โรมาจิ: "Nemoto Naoko") เป็นที่รู้จักในประเทศญี่ปุ่นว่า คุณนายเดวี  เป็นนักธุรกิจ, นักสังคมสงเคราะห์, ผู้มีชื่อเสียง และผู้มีจิตการกุศลชาวญี่ปุ่น รวมทั้งเป็นหนึ่งในภรรยาของซูการ์โน ประธานาธิบดีคนแรกของประเทศอินโดนีเซีย
ประวัติ.
เดวี ซูการ์โน มีนามเดิมว่านาโอโกะ เนโมโตะ เธอเข้าทำงานเป็นพนักงานต้อนรับและดูแลลูกค้าในบาร์แห่งหนึ่งย่านกินซะใกล้โรงแรมอิมพีเรียล ขณะที่เธออายุได้ 19 ปี ได้พบกับซูการ์โน ณ บาร์ดังกล่าว ขณะนั้นซูการ์โนอายุได้ 57 ปี ณ เวลานั้นเธอกำลังเรียนด้านศิลปะและความบันเทิงอยู่ หลังจากนั้นเธอสมรสกับซูการ์โนใน พ.ศ. 2505 และเปลี่ยนไปนับถือศาสนาอิสลาม ซูการ์โนตั้งชื่อภรรยาให้เป็นแบบอินโดนีเซียว่า "รัตนา ซารี เดวี ซูการ์โน" เป็นภาษาชวาที่ยืมจากสันสกฤตแปลว่า "เทพีแห่งมณีเนื้อแท้" ทั้งสองมีธิดาด้วยกันเพียงคนเดียวคือการ์ตีกา  ปัจจุบันเปลี่ยนชื่อเป็นจารีนา 
พ.ศ. 2510 ซูการ์โนถูกซูฮาร์โตกระทำรัฐประหาร และซูการ์โนถึงแก่กรรมในอีกสามปีถัดมา เดวี ซูการ์โนผู้ตกพุ่มม่ายได้ย้ายไปอยู่ยุโรปและอาศัยตามประเทศต่าง ๆ เช่น ประเทศสวิตเซอร์แลนด์, ฝรั่งเศส และสหรัฐ กระทั่ง พ.ศ. 2551 เธอย้ายกลับไปอาศัยในย่านชิบูยะในโตเกียว ณ บ้านซึ่งเต็มไปด้วยความทรงจำ
ในประเทศญี่ปุ่นมักเรียกเธอว่าคุณนายเดวี มากกว่าที่จะเรียกชื่อจริง เธอปรากฏในสื่ออีกครั้งช่วงมกราคม พ.ศ. 2551 หลังซูฮาร์โตกล่าวโทษซูการ์โนว่าศึกษาการปกครองแบบระบบตัวแทน และเชื่อมโยงเขากับปล โปต จอมเผด็จการชาวกัมพูชา
พ.ศ. 2559 เธอพากย์เสียงเป็นพลอเรีย โอกันดา (Ploria Ōkanda) จากภาพยนตร์อนิเมะญี่ปุ่นเรื่อง "PriPara Minna no Akogare Let's Go PriPari"